
Indledning. 

De  gamle  gottonske  Folks  Evne  til  at  fastholde  en  saglig 
historisk  Traad  taxeres  ofte  ret  lavt.  Vi  kan  tage  nogle 
Stikprøver. 

Scherer  i »Geschichte  der  deutschen  Litteratur«  (6.  Opl.)  22 : 
»Junge  Volker  haben  so  wenig  ein  Gedåchtnis  wie  die  Kinder«. 
— Miillenhoff  i »Deutsche  Altertumskunde«  III  332  om  den 
frankiske  Folketavle  (den  yngre  Mannungstamtavle),  »ein 
kunstliches  Gebåude«:  »Schon  weil  Franken,  Alamannen, 
Romanen  und  Britten  zusammengeworfen  vs^erden,  hatten 
Merkel  und  andere  sich  billicher  weise  nicht  darauf  wie 
auf  ein  zeugnis  fur  die  stammverwandtschaft  der  volker 
berufen  sollen«.  — Maurer  i »Zeitschrift  fiir  deutsche  Philo- 
logie«  II  (1870)  447  om  det  engelske  Remsekvad  Vidsid: 
»Ich  kann  mich  nicht  davon  iiberzeugen,  dass  ein  Gedicht, 
welches  in  trockenster  Weise  eine  Nomenclatur  von  Helden- 
und  Volksnamen  zusammenstellt,  ....  bereits  in  7.  Jahr- 
hundert  solite  entstanden  sein«.  — Jessen  i »Undersøgelser 
til  nordisk  oldhistorie«  (1862)  50  om  Vidsid:  »Oldforskerne 
(er)  løbet  med  limstangen  ved  at  fastsætte  ethnographiske 
forhold  efter  dette  digt.  Det  er  nemlig  lavet  paa  den  maade: 
en  munk  eller  præst  samlede  af  alle  mulige  sagn  og  af  sin 
smule  latinske  lærdom  alle  de  navne  paa  folkefærd  og  konger, 
han  kunde  opdrive,  tog  navne  paa  helteslægter  og  forældede 
episke  udtryk  for  »mænd«,  »krigere«,  »søfolk«  med,  i den 

tro,  det  var  folkenavne,  og  kørte  alt  det  sammen  i en  liste, 
hvor  rimbogstaver  og  indfald  raadede  for  ordningen.  Af 
den  liste  faar  vi  vink  om,  hvilke  sagn  Angelsakserne  kendte, 
naturligvis  de  samme  som  andre  tyske  folk,  og  som  nord- 
boerne. Af  den  liste  ses  de  angelsaksiske  foimer  af  en  hel 
del  navne,  naturligvis  de  former,  vi  kunde  regnet  ud  efter 
lydlovene.  Af  den  liste  læres  ikke  ethnographi.  Den  gaar 
rent  ud.  Vi  lader,  som  den  ikke  var  til«.  — Axel  Olrik  i 
»Kilderne  til  Sakses  oldhistorie«  (1892)  109  om  Saxes  For- 
gængere: »Ser  vi  . . på  den  hele  literære  situation,  på  Svend 
Ågesøns  stærke  ord  om  vanskeligheden  af  at  skabe  en  fuld- 
stændig kongerække,  på  Lundeårbøgernes  og  de  andres  fam- 
lende forsøg  i oldhistorien,  — saa  viser  en  altomfattende 
kongerække  før  Sakse  i den  ene  eller  anden  form  sig  som 
noget  yderst  usandsynligt.  Og  naar  vi  tager  hensyn  til,  hvilken 
mængde  forskelligartet  — dansk  og  norrøn  — overlevering 
denne  kongerække  indeholder,  vokser  denne  usandsynlighed 
i høj  grad.  Hvem  uden  Sakse  kunde  tilegne  sig  og  ordne 
dette  stof?« 

Jeg  vil  nu  langtfra  paastaa,  at  de  citerede  Forfatteres 
Opfattelser  danner  en  Enhed;  men  i det  store  og  hele  kan 
vi  dog  vel  af  Citaterne  uddrage  omtrent  følgende  Fællesdom: 
at  søge  en  historisk  Sammenhæng  fra  Mannungstamtavlen 
paa  Kristi  Tid  over  Vidsid  til  Saxes  norske  Æventyrkilder 
turde  være  spildt  Umage.  Der  kan  være  nogen  Artsforskel 
i Indholdet,  — snart  folkelig  Fantasi,  snart  lærd  Opdigt, 
men  en  virkelig  historisk  Traad  søges  forgæves. 

En  saadan  Synsmaade  imødegik  jeg  energisk  i min 
Disputats  »Oldsagn  om  Godtjod«  (1907),  hvor  jeg  netop 
søgte  at  paavise  Traaden  fra  Mannungstamtavlen  over  Vidsid 
ind  i norsk  Sagnoverlevering.  1 »The  Journal  of  English 
and  Germanic  Philology«  (1912)  har  jeg  nærmere  prøvet 
Vidsids  etniske  Baggrund,  og  i »Arkiv  for  nordisk  filologi« 
XXXVI  1 ff.,  hævder  jeg,  at  Vidsid  danner  Grundlaget  for 
talrige  Overleveringer,  f.  Ex.  Slægtssagnet  om  Hengest, 
Angantyrs  Brødreflok,  Kålfsvfsas  Rytterliste  osv.  Alt  dette 

har  foreløbig  været  forgæves.  Forskningen  har  fulgt  Olrik 
i hans  epokegørende  metodiske  Fremskridt  af  1892,  Paa- 
visningen  af  Saxekildernes  Tvedeling  i en  dansk  og  en  norsk 
Gruppe.  Men  videre  ikke.  Da  Olrik  udtalte,  at  forud  for 
Saxe  ligger  Kaos,  saa  troer  Forskningen  fremdeles  paa 
Kaos. 

Dog  er  jeg  nys  stødt  paa  ét  virkeligt  Fremskridt,  — 
vel  at  mærke:  udenfor  de  faglærte  Sagnforskeres  Kres. 
Seminarielærer  Albert  Jensen  i Jelling  har  skrevet  et  Stykke 
om  »To  danske  Varianter  af  Hildsagnet«,  som  er  optaget 
i norsk  »Historisk  Tidsskrift«  (1925)  364  ff.  Deri  paa- 
viser han,  at  det  er  galt,  naar  Olrik  siger  om  Hading: 
»1  dansk  overlevering  tindes  intet  spor  af  hans  tilværelse«. 
Dette  Fund,  som  jeg  selv  havde  famlet  efter,  men  ikke 
kunnet  naa  til,  ydede  nu  Slutstenen  paa  mine  egne  Iagt- 
tagelser om  Vidsid-Stammen  og  stadfæstede  min  Opfattelse 
fra  1907  over  al  Forventning. 

Naar  jeg  fra  Filologerne  vender  mig  til  Histo- 
rikerne, vil  de  vel  forbauset  spørge,  hvad  den  Slags  Sagn- 
forskning vedkommer  dem?  Det  er  dog  mere,  end  de  troer. 

Mannungstamtavlen  er  ganske  vist  Myte,  Stamsagn. 
Men  den  mytiske  Form  er  ikke  det  centrale.  Det  er  en 
blot  og  bar  Skabelon,  som  dækker  over  et  Stykke  historisk 
Geografi  af  den  mest  saglige  og  prosaiske  Art.  Og  dette 
Stof  fra  Kristi  Tid  dukker  op  igen  en  6-700  Aar  senere, 
ikke  et  Haarsbred  fremrykket  i Retning  af  Fantasi  og 
Æventyr. 

Samtidig  viser  det  sig  omsat  til  Rejseskildring  i Remse- 
kvadet Vid  s id.  En  opdigtet  Rejserute,  unægtelig.  Men  dog 
ikke  Sagn-Fantastik,  stadig  blot  Skabelon  om  noget  rent 
sagligt  og  prosaisk:  en  Fremstilling  af  Digterens  geografiske 
Synskreds. 

Til  Rejseskildringen  knyttes  endvidere  en  Fyrsteliste. 
I den  findes  nok  indflettet  enkelte  Mytefigurer,  f.  Ex.  fra 
Hjadningsagnet.  Men  ellers  er  de  Personer,  der  kan  iden- 
tificeres, rent  historiske:  Hunnerkongen  Attila,  Goterkongen 

Ermanrik,  Burgunderkongen  Gibika  (kendt  fra  en  senere 
Burgunderkonges  officielle  Opregning  af  Forgængere),  Græ- 
kernes Kejser,  Frankerkongen  Theoderik  etc.  Mange  af  de 
øvrige  kender  Historien  ganske  vist  ikke;  men  vor  Tids 
Ukyndighed  giver  os  ingen  Hjemmel  til  at  affærdige  dem 
som  opdigtede  Sagnfigurer.  Efter  Stikprøverne  at  dømme  maa 
vi  erkende  hele  Listen  som  i Hovedsagen  historisk.  Ogsaa  i 
Vidsids  tredje  Del  lader  Stikprøver  os  skønne  et  historisk 
Grundlag. 

Hertil  kommer  nu  et  Forhold,  som  jeg  har  paavist  i 
min  Disputats  og  i senere  Arbejder.  Alt  dette  historiske 
Remsestof  er  præget  af  en  forbausende  Fasthed  i Ord- 
ningen. Navnene  i den  givne  Rækkefølge  staar  fast  som 
Grundskelet,  der  trods  Radbrækning  og  Omtydning  og  fri 
Sagnvæxt  ikke  lader  sig  skjule  eller  forflygtige.  Vidsids  Ind- 
ledningsfigur Ealhhild  viser  sig  atter  og  atter  paa  fremskudt 
Plads.  Atter  og  atter  sees  i den  etniske  Rangfølge  Hunner 
som  Nr.  1,  Goter  som  Nr.  2.  Vigtigst  af  alt  er  det  dog,  at 
Vidsids  Hovedstamme,  fra  Ealhhild  forrest  til  Ermanrik 
bagerst,  giver  os  Nøglen  til  Forstaaelsen  af  en  saa  navn- 
kundig Text  som  den  danske  Kongerækkes  Sagnafsnit. 

Vi  kan  da  ikke  underskrive  Scherers  Dom:  »Junge 
Volker  haben  so  wenig  ein  Gedåchtnis  wie  die  Kinder«. 
I henved  tusend  Aar  viser  Mannungstamtavlens  Traad  sig 
at  forblive  paa  et  rent  geografisk-historisk  Trin,  og  selv  i 
Sagnudviklingens  friere  Viderevæxt  lader  der  sig  skimte 
forbløffende  faste  Spor  af  den  gamle  Grundramme.  I det 
følgende  skal  vi  nærmere  mønstre  denne  Udvikling. 

Mannungstamtavlen. 

Tacitus  omtaler  forrest  i sin  »Germania«  det  gottonske 
Ophavssagn,  som  jeg  har  døbt  Mannungstamtavlen. 

»De  fejrer  i Oldkvad,  — deres  eneste  Slags  Eftermæle  og  Aar- 
bøger  — Tvisto,  en  Gud  som  fremstod  af  Jorden,  og  hans  Søn 
Mand.  Dem  regner  de  for  deres  Æts  Ophav  og  Grundlæggere. 
Mand  tillægger  de  tre  Sønner,  efter  hvis  Navne  (deres  Stamme- 

grupper)  er  opkaldte:  Kystboerne  Ingvos  Sønner,  Midlandsfolkene 
Ermins  Sønner,  Resten  Istjos  Sønner.« 

Plinius  øser  i sin  »Naturhistorie«  af  samme  Kilde  for 
at  fremstille  Gottonernes  Inddeling.  Det  er  vor  ældste  Lite- 
raturlevning,  og  den  dominerer  fuldstændig  den  gottonske 
Literaturhistories  klassiske  Afsnit,  — for  trods  al  Magerhed 
giver  Udtogene  hos  Plinius  og  Tacitus  dog  i det  mindste 
Fugls  Føde,  medens  derimod  Heltesagnet  maa  nøjes  med 
en  Notits  i Forbigaaende  hos  Tacitus  om  Forekomsten  af 
tyske  Arminiuskvad. 

Sikkert  er  det,  at  Mannungstamtavlen  er  den  eneste 
urgottonske  Sagnrest,  der  paaviselig  overlever  Folkevan- 
dringstidens Storme.  Vi  seer  den  dukke  op  i en  Række 
Haandskrifter  fra  det  9.  til  det  14.  Aarhundrede.  Her  hører 
vi  bl.  a.  følgende: 

»Tjodkongen  Muljus  (Mannus?)  havde  tre  Sønner, 

Ermin,  Ingo  og  Istjo. 

Hver  blev  Fader  til  fire  Folkeslag«. 

Derefter  opregnes  Efterkommerne.  De  vigtigste  er  — i 
denne  Rækkefølge — : Goter,  Vandaler,  Gepider,  Saxer,  Bur- 
gunder,  Thyringere,  Romere,  Franker. 

Listen  fremhæver  aabenbart  Folkevandringstidens  Stor- 
magter. Den  blev  ret  yndet  i boglig  Overlevering.  F.  Ex. 
optog  den  brittiske  Klerk  Nennius  i 9.  Aarh.  den  i »Brit- 
ternes  Historie«;  da  Britter,  Romere  og  Saxer  kunde  passe 
paa  Brittanniens  Indbyggere,  er  naturligvis  hele  Resten  af 
Navnene  overført  til  denne  0. 

Vigtigere  for  os  er  dog  den  Kendsgerning,  at  Mannung- 
stamtavlen i fri  folkelig  Omdigtning  optoges  af  An  gel- 
saxerne. Vi  skimter  den  i det  navnkundige  Remsekvad 
Vidsid,  hvis  Rejseskildring  optager  de  ovennævnte  Folke- 
slag i næsten  nøjagtig  samme  Rækkefølge  (kursiveret  i 
nedenstaaende  Citat). 

»Ic  wæs  mid  Hunum,  mid  Hreb-Gotum  .... 
mid  Wenlum  ic  wæs,  midWærnum;  .... 
mid  Gefpam  ic  wæs,  mid  Winedum  .... 

....  mi d Swæfimr.  . . . 
mid  Seaxiim  ic  wæs,  (mid)  Sycgum  .... 
mid  Pyringiim  ic  wæs,  mid  |)rowendum, 
mid  Burgendum  .... 

mid  Fraiicum  ic  wæs,  mid  Frysum  .... 
mid  Rugum  ic  wæs  . . . .,  mid  Riim-walum.« 

Albert  Jensen  har  gjort  mig  opmærksom  paa,  at  Om- 
formningen i Vidsid  ikke  er  foregaaet  planløst,  men  efter 
saglig  og  metrisk  Plan,  jfr.  norsk  »Historisk  Tidsskrift« 
(1925)  356. 

I nogle  Tilfælde  kan  vi  ikke  afgøre,  om  Vidsids  Over- 
skud af  Navne  er  et  senere  Plus  eller  stammer  fra  en  fyl- 
digere Grundtext.  Saaledes  f.  Ex.  ved  Parrene  Vandaler  og 
Varner,  Saxer  og  Syeger,  Franker  og  Friser.  Det  er  alt- 
sammen Nabostammer,  der  hører  naturlig  sammen.  Tyde- 
lig sekundære  er  derimod  andre  Navne.  Til  første  Vers- 

o 

halvdel  hører  følgende  kursiverede  Tilføjelser. 

mid  Hunum,  mid  Hre5-Gotum 
mid  Geffjum,  mid  Winedum 
mid  Rugum,  mid  Rum-walum 
mid  Hronum,  mid  Deaiium 
mid  Hædnum,  mid  *Hærepum 
mid  Sercingum. 

Hunner,  Vender  og  Saracener  er  ugottonske  Folk,  der 
først  i Folkevandringstiden  er  kommen  paa  fremskudt 
Plads  indenfor  vor  Synskreds;  Rugernes  Sidestilling  med 
Romerne  hentyder  til  Odovakers  Statskup  i Rom  Aar  476; 
Hædner  og  *HæreJ)er  er  de  norske  Stammer  Heidmerkinger 
og  Horder,  som  Angelsaxerne  først  ret  lærte  at  kende  i 
Vikingetiden;  Hroner  og  Deaner  er  os  aldeles  ukendte.  — 
Vi  seer,  at  Hunnerne  har  fortrængt  Goterne  fra  Pladsen  som 
Nr.  1.  Dette  er  intet  blindt  Lune;  Rangfølgen  Hunner  Nr.  1 
og  Goter  Nr.  2 bliver  fra  nu  af  fast  Vedtægt  i gottonsk  Hof- 
og  Statskalender.  Det  skyldes  dels  Stormagtsstillingen  i Aaret 
450,  dels  det  metriske  Forhold,  at  Formen  Hre5goter  passer 
bedre  end  Hunner  til  at  staa  i anden  Vershalvdel.  Af  sidst- 

nævnte  Grund  faar  vi  ogsaa  Ordenen  Ruger  i Nr.  1,  Rom- 
vælske  i Nr.  2. 

Til  anden  Vershalvdel  hører  følgende  kursiverede  Til- 
føjelser. 

mid  Wenlum,  mid  Wærnum,  mid  Wicingum 
mid  Gef{)uni,  mid  Winedum,  mid  Gefflegum 
mid  Englum,  mid  Swæfum,  mid  Ænenum 
mid  Seaxiim,  mid  Sycgum,  mid  Sweordwerum 
mid  Hronum,  mid  Deanum,  mid  Heapo-Reamum 
mid  hyringum,  mid  Prowendiim 
mid  Froncum,  mid  Frysum,  mid  Frumtingum 
mid  Sercingum,  mid  Seringum 
mid  Scottum,  mid  Peohtum,  mid  Scride-Finnum 
mid  Hædnum,  mid  *Hærel)uni,  mid  Hundingum. 


Denne  Gruppe  rummer:  underordnede  Smaastammer 
eller  Høvdingeætter  som  Hundingerne;  udpræget  periferiske 
Folk  som  Reamer  = Raumer,  f)rowender  = Trønder,  Scride- 
Finner  = Lapper,  Seringer  = Kinesere;  samt  endelig  en 
Række  helt  ukendte  Størrelser.  Klarlig  har  vi  her  den 
angelsaxiske  Synskredses  yngste  Udvidelser  og  laveste  Rang- 
klasse; Ranghøjden  er  gennemsnitlig  langt  under  første 
Vershalvdels  Tilføjelser,  der  indeholder  saa  vigtige  Navne 
som  Hunner,  Vender  og  Ruger.  Et  ledende  Motiv  for  Til- 
føjelserne i anden  Vershalvdel  er,  at  de  med  deres  tre  eller 
fire  Stavelser  egner  sig  bedst  til  at  staa  i Slutningen. 

Saaledes  spores  tydelig  Væxten  fra  Mannungstamtavlen 
til  Vidsids  Rejseskildring,  og  den  røber  rent  saglig-historiske 
Retningslinjer. 

Videre  gaar  Traaden  til  Vidsids  Fyrsteliste.  Ganske  vist 
er  det  fælles  Udvalg  kun  tyndt,  men  den  faste  Grund- 
stamme er  dog  umiskendelig. 


Mannungstam- 

tavlen. 

Goter 

Burgunder 

Romer 


Vidsids  Rej s e- 
skildring. 
Hunner,  Goter 
Burgunder 
Romvælske  = Kejsers 
Folk 


Vidsids 
Fyrsteliste. 
Hunner,  Goter 
Burgunder 
Kejsers  Folk. 

Tilsvarende  i nordiske  Remser  som  Angantyrkvadets 
Strofe  1:  Hunner,  Goter,  Kiars  Folk  (=  Kejsers  Folk).  For- 
resten genspejler  Vidsids  F5^steliste  et  noget  ældre  Tidlag 
end  Rejseskildringen:  i F^Tstelisten  repræsenteres  Burgun- 
der  og  Langbarder  ved  to  StamtaYle-Toptigurer,  Gifica  og 
Sceafa,  i Rejseskildringen  derimod  ved  historisk  kendte 
Fyrster,  Gu{)here  d.  436,  og  Ælfwine  d.  571. 

I det  følgende  skal  vi  nu  se  paa  det  mærkelige  Old- 
kvad,  hvori  Dele  af  den  yngre  Mannungstamtavle  er  ind- 
gaaede,  ganske  vist  ikke  som  egentligt  Hovedstof,  men  dog 
som  tydelig  skimtbar  Islæt. 

Vidsidkvadet. 

Det  navnkundige  oldengelske  Kvad  lægges  i Munden 
paa  Sangeren  Vidsid,  dvs.  »den  vidtrejste«.  Indholdet  med- 
deles nedenfor  i fri  Oversættelse. 

Vidsid  mæled  — vidt  løb  hans  Ord  — 
han  der  mest  af  Mænd  over  Jorden 
til  Folk  foer  rundt;  han  ofte  af  Fyrster 
fik  meget  dyrt  Malm.  Ham  fra  M3mginger 
hans  Odel  opvoxed.  Han  med  Ealhhild, 

Fredvæversken  fin,  for  første  Sinde 

Hrædekonningens  Hjem  opsøgte, 

øst  ud  fra  Angel,  Eormanrics, 

den  vrede  Forræders.  Vidtløftig  han  taled. 

Fuldmange,  jeg  veed,  blandt  Mænd  fik  Vælde. 

Drotten  hver  skal  i Dyder  leve, 
een  efter  anden  for  Odel  raade, 
om  paa  Tjodkongstol  de  trives  ville. 

Blandt  dem  var  Hwala,  herligst  dengang, 
og  Alexandreas  aller  rigest 
af  Mandkøn  forvist.  Han  trivedes  mest 
blandt  Fyrster  paa  Jord,  som  jeg  har  erfaret. 

I. 

Ætla  st5med  Huner,  Eormanric  Goter, 

Becca  Baninger,  Burgunder  Gifica, 

Gasere  Græker,  Cælic  Finner. 

Hagena  Holm-Ryger,  Heoden  Glommer, 
Witta  Svaber,  Wada  Hælsinger, 

Meaca  Myrginger,  Mearchealf  Hundinger. 

Theodric  Franker,  Thyle  Randinger, 
Rreoca  Brandinger,  Billing  Varner, 

Oswine  Eower,  Yter  Gefwulf. 

Finn  Folkwalding  Friserfolket, 

Sigehere  længe  Sø-Daner  styred, 

Hnæf  Hokinger,  Helm  Ylvinger. 

Wald  Woinger,  Wod  Thyringer, 

Sæferd  Syeger,  Sveer  Ongendtheow, 
Sceafthere  Ymbrer,  Sceafa  Langbarder. 

Hun  Hatverjer,  Holen  Wrosner, 
Hringweald  var  kaldet  Hærfarers  Konning. 
Offa  styred  Angel,  Alewih  Daner. 

(Offa  styred  Angel,  Alewih  Daner); 
denne  var  modigst  af  Mændene  alle; 
dog  han  over  Offa  ej  Ædeldaad  øved; 
men  Offa  overvandt,  yngst  af  Mandkøn, 
som  knapvoxen  Knægt  et  Kongsrige  .stort. 

Ingen  jævnaldrende  Ædeldaad  større 
i Ufredsfærden  ene  virked. 

Han  mærked  Grænsen  mod  Myrgingfolket 
ved  Fiveldor;  for  Fremtiden  holdt  de. 

Angler  og  Svaber,  hvad  Offa  slog  fast. 

Hrothwulf  Hrodgar,  de  to  holdt  længe 
Blodspagt  sammen.  Brorsøn  og  Farbror. 
Væk  drev  de  siden  Vikingers  Slægter, 
og  de  Ingelds  Odd  nedbøjed, 
forhugged  ved  Heorot  Hadbarders  Magt. 

II. 

Jeg  er  faren  til  mange  fremmede  Lande 
paa  grønne  Jord;  det  gode  og  onde 
dér  fik  jeg  kende,  fra  kær  Slægt  borte. 
Frænderne  fjærnt  jeg  fulgte  saa  vide. 

Fordi  mon  jeg  synge  og  sige  Budskab, 
melde  for  Mængden  i Mjødbænkhallen, 
hvor  Konger  mig  godt  og  kostbart  lønned. 

Jeg  var  med  Hunner  og  med  Hred-Goter, 
med  Sveer,  med  Gøter  og  med  Syd-Daner, 
med  Vendler,  med  Varner,  med  Vikinger, 

med  Gefder,  med  Vender,  med  Geffleger, 
med  Angler,  med  Svaber,  med  Ænener, 
med  Saxer,  med  S3Xger,  med  Sværdverjer, 
med  Kraner,  med  Danner,  med  Had-Raumer. 

Med  Th3’-ringer  jeg  var,  og  med  Trønder, 
med  Burgunder;  dér  jeg  en  Baandring  fik: 
mig  dér  Guthhere  gav  det  glinsende  Malm 
for  Sangen  til  Løn:  slet  var  ej  den  Konge. 

Med  Franker  (jeg  var),  med  Friser,  med  Frumtinger, 
med  Ruger,  med  Giammer,  med  Rom-Vælske. 

Saa  jeg  og  i Italien  var  med  Ælfwine. 

Han  havde  blandt  Mandkøn  i min  Erfaring 
den  letteste  Haand  til  Lovdaad  at  virke, 

Hjærtet  ukarrigst  til  Halsring-Uddeling, 
til  at  br3Me  Ringe,  Barnet  af  Eadwin. 

Med  Serkinger  var  jeg,  med  Seringer, 
med  Kræker  (Græker),  med  Finner,  med  Casere, 
han  som  i Vin  borge  Vælde  ejed, 
i Velstands  L3^st,  i Vælskes  Rige. 

Med  Skotter,  med  Pikter,  med  Skridhnner, 
med  Lidvikinger,  med  Leoner,  med  Langbarder, 
med  Hejner,  med  Hørder,  med  Hundinger. 

Jeg  var  med  Eormanric  alle  Stunder; 
dér  Goternes  Konge  godt  mig  modtog. 

Han  gav  mig  en  Baandring,  Borgmænds  Støtte, 
med  sexhundred  Lod  af  solblankt  Guldmalm, 
skære  Skatpund  i Skilling-Regning. 

Den  jeg  Eadgils  til  Eje  skænked, 
min  hulde  Drotten,  da  hjem  jeg  kom, 
til  Løn  og  Tak,  at  han  Land  mig  gav, 
min  Faders  Odel,  M3'^rgingers  F3’^rste. 

Mig  da  Ealhhild  en  anden  gav. 

Dronning  for  Hirdmænd,  Datter  af  Eadwin. 

Hendes  Lov  længe  gik  gennem  Lande, 
naar  jeg  ved  Sangen  sige  skulde, 
hvor  jeg  under  Solen  saligst  vidste 
guldkronet  Kvinde  Gave  at  dele. 

Derpaa  Scilling  og  jeg  med  skæren  Stemme 
for  begges  Sejerdrot  Sang  opløfted, 
bMt  da  til  Harpen  Lovsang  toned, 
mens  mange  .Mænd,  af  Mod  saa  gæve, 
med  Ord  udsagde,  de,  som  alting  kendte, 
at  de  aldrig  Sangen  sødere  hørte. 

III. 

Jeg  alle  Goternes  Odel  fik  skue. 

Jeg  søgte  de  snareste  Svende  altid: 

De  alle  var  Hirdmænd  i Eormanrics  Sale. 

Hedca,  Beadeca;  Herelingerne 
Emerca,  Fridla;  og  Øst-Gote, 
den  fuldvise,  gode  Fader  til  Unwæn. 

Secca,  Becca,  Seafola,  Theodric, 

Heathoric,  Sifeca,  Hiide,  Incgentheow, 

Eadwine,  Elsa,  Ægelmund,  Hungar. 

Det  vakre  Følge  af  Vid-Myrginger, 

Wulf liere,  Wj^rnihere:  fuld  ofte  Vaaben  ej  tav, 
da  Hræders  Hære  med  haarde  Sværdslag 
om  Vistla-Ved’en  værge  skulde 
den  ældgamle  Odelstol  mod  Ætlas  Folk. 

Rædhere,  Rondhere,  Rumstan,  Gislhere, 

Withergield,  Freothoric,  Wudga,  Hama: 
de  Svende  ikke  de  sletteste  vare, 
endog  jeg  dem  nederst  nævne  skulde. 

Fuld  tit  fra  den  Hob  saa  hvinende  Iløj 
den  gjaldende  Gejr  mod  grumme  Kæmper. 

De  vandrende  Helte  med  vundet  Guld 
styred  Vive  og  Mænd,  gjorde  Wudga  og  Hama. 

Saa  fandt  jeg  det  stedse,  hvor  jeg  mon  færdes; 
den  loves  bedst  af  Landets  Bomænd, 
hvem  Gud  giver  Magt  til  godt  at  holde 
og  lede  Mænd,  medens  her  han  lever. 

Saa  skridende  med  Skæbnen  drager 
Folkenes  Sanger  til  fjærne  Lande, 
tolker  sin  Nød  og  Takord  siger. 

Altid  syd  eller  nord  en  slig  han  møder, 
som  glædes  ved  Kvad,  paa  Gaver  ej  sparer, 

— en  Drot,  som  for  Hirden  sin  Dom  vil  højne, 
ædel  Daad  øve,  til  alting  svinder. 

Lys  og  Liv  sammen:  Lov  han  sig  vinder, 
han  har  under  Himlen  en  hæderfuld  Dom. 

Saaledes  lyder  Kvadet.  Det  gør  paa  en  moderne  Smag 
nærmest  et  løjerligt  Indtryk.  Ikke  just  fængslende  Poesi 
eller  fyldigt  episk  Stof.  Dette  udtales  ogsaa  af  forskellige 
Kritikere,  som  jeg  ovenfor  har  citeret. 

Historisk  Tidsskrift.  9.  R.V. 

Toppunktet  af  affejende  Vurdering  ydes  af  E.  Jessen. 
Men  lians  Dom  skyder  i den  Grad  over  Maalel,  at  vi  maa 
sige,  at  den  røber  den  fuldkomneste  Miskendelse  af  oldgot- 
tonsk  Digtnings  Væsen.  Trods  al  sin  Tørhed  og  sit  Præg 
af  halvkvædet  Vise  er  Vidsid  netop  en  Mønstertype  paa  en 
viss  Slags  Urtidsdigtning.  Som  vi  ovenfor  har  seet,  rækker 
ilels  Rødder  tilbage  til  den  førkristelige  Tidsalders  Mannung- 
sta miavle.  Det  kaster  værdifulde  Strejflys  over  engelsk  og 
lysk  Helledigtning,  og  det  er  blevet  et  uudtømmeligt  Skat- 
kammer for  den  norsk-islandske,  dvs.  for  dens  Skelet  af 
Navneremser.  Men  først  og  fremmest  danner  Vidsid  den 
faste  Grundvold,  uden  hvilken  vor  Forstaaelse  af  den  danske 
Kongerækkes  Ophav  kommer  til  at  svæve  aldeles  i Luften. 
Hvor  inderlig  dets  Tilknytning  til  Danmark  er,  fremgaar 
iøjnefaldende  af  et  ganske  simpelt,  statistisk  Forhold.  Den 
indledende  Fyrstekatalogs  Regel  er,  at  der  kun  nævnes  een 
Fyrste  selv  ved  de  fornemste  Stormagter,  og  der  tilstaas 
ham  normalt  kun  en  Halvlinje  uden  skildrende  Fremstil- 
ling. Men  Danerne,  og  de  alene,  danner  en  Undtagelse  fra 
Tal-Indskrænkningen:  hos  dem  nævnes  hele  fire  Fyrster,  — 
Sigehere,  Alewih,  Hrodgar,  Hrodwulf;  alle  faar  de  skil- 
drende Omtale,  og  det  mindste,  der  ofres  paa  dem,  er  en 
bel  Linje.  Dertil  maa  føjes,  at  endnu  fire  af  Listens  Fyrster 
sekundært  er  indgaaede  i den  danske  Kongerække,  nemlig 
Formanric,  Heoden,  Offa  og  Ingeld;  og  alle  disse  undtagen 
Heoden  hører  til  de  Rangspersoner,  der  udmærkes  ved 
skildrende  Linjer.  Sligt  kan  ikke  være  et  slet  og  ret  Ind- 
fald af  det  lunefulde  Tilfælde.  — Kort  sagt,  i Form  som  i 
Indhold  har  Vidsid  spillet  en  Rolle  for  den  gottonske  Digt- 
ning, som  Nutiden  ikke  aner. 

Det  skønnes  ved  første  Øjekast,  at  Vidsid  er  en  Sam- 
menklumpning af  oprindelig  selvstændige  Grunddele.  Bort- 
set fra  indflettede  episke  Smaastrofer  findes  der  tre  tydelig 
adskilte  Afsnit:  I,  en  Katalog  over  europæiske  Fyrster  og 
Folk;  II,  en  Rejseskildring  fra  Europa  (og  Asien?);  III,  en 
Katalog  over  gotiske  dvs.  gottonske  Helte,  saakaldte  Hird- 

mænd  hos  Goterkongen  Ermanrik.  Disse  tre  Afsnit  er 
aabenbart  selvstændige  Digte,  iøvrigt  med  samme  Smag  for 
den  opramsende  Fremstilling  og  stadig  med  Goterne  som 
Nr.  2 eller  1 i den  etniske  Rangforordning.  I røber  sig  som 
ældre  end  II,  thi  i I har  Burgunderne  og  Langbarderne 
gamle  Konger,  som  ikke  kan  tidfæstes,  — en  Gifica  og 
Sceafa  — , i II  optræder  i deres  Sted  Gu{)here,  Eadwine  og 
Ælfwine,  som  kan  tidfæstes.  Men  hverken  II  eller  III  tilføjer 
nogen  Person,  der  er  yngre  end  6.  Aarhundredes  sidste  Del. 

Alt  dette  er  nu  hikket  sammen  til  et  episk-geografisk 
Kludetæppe,  Remse  ovenpaa  Remse.  Og  Samleren  er  sikker 
paa  at  træffe  sine  Tilhøreres  Smag  og  at  høste  Paaskøn- 
nelse  i klingende  Mønt;  ja,  han  tør  paastaa,  at  man  aldrig 
har  hørt  sødere  Sang  end  hans.  Paa  denne  Vurdering  maa 
vi  ikke  se  som  Nutidsmennesker,  for  hvem  de  fleste  af 
Listernes  Navne  er  tomme  Bogstavlyd.  Vi  maa  tænke  os 
et  Publikum,  der  levede  og  aandede  i Folkevandringstidens 
Storværker  og  kendte  hvert  Heltenavn.  At  tænke  sig  San- 
geren gæste  de  gæveste  Helte  i alle  Verdenshjørner,  at  se 
dem  bænkede  sammen  i Ermanriks  Hal,  — det  var  for 
Datidens  Fantasi  et  saa  malende  Billede,  at  Sangeren  kunde 
lade  sin  Tilhører  om  Resten. 

Men  Sangerens  Virksomhed  var  dog  ikke  udtømt  med 
at  sammenflikke  en  Bunke  usammenhængende  Lapper.  Han 
tilføjede  ogsaa  noget  af  sit  eget,  og  det  noget  ret  epoke- 
gørende, nemlig  Kvindemotivet. 

Kvindemotivets  Indførelse  i Vidsid. 

Et  aktivt  Kvindemotiv  optræder  i gottonsk  Urhistorie 
højt  regnet  kollektivt:  de  menneskeslagtende  Præstinder  i 
Kimbrernes  Lejr  105  f.  Kr.;  de  kæmpende  Kvinder  i 101; 
de  kæmpende  Kvinder  i Ambronernes  Lejr  og  de  ved  Selv- 
mord omkomne  Kvinder  i Teutonernes  Lejr  102;  de  spaa- 
ende  Kvinder  i Sveberhøvdingen  Ariovists  Lejr  58  f.  Kr.;  1 
Myten  genspejles  slige  Anonymer  snarest  af  Svebernes  Op- 
nævnerske  Svåfa  og  Nordmændenes  Ligmanerske  Vølven. 

Med  Navn  indføres  Helten  Armins  Hustru  Tliusnelda  Aar  14 
e.  Kr.,  men  kun  rent  passiv  og  uden  Sagnminde.  Passiv 
er  ogsaa  en  vel  historisk  Figur  fra  4.  Aarh.,  Sunilda,  hvem 
Ermanrik  lod  sønderslide  af  vilde  Heste;  hun  er  Model  til 
Sagnets  Svanhild.  Ligesaa  er  det  med  to  af  Attilas  histo- 
riske Hustruer,  Kreka  og  Hildiko,  der  begge  lever  i Sagnet; 
kun  s^mes  Hildiko  som  Sagnfigur  at  have  faaet  tildigtet  en 
aktiv  Rolle. 

Hvor  Kvinder  i 1.  Aarh.  e.  Kr.  en  sjælden  Gang  indføres 
handlende  eller  med  personlig  Fremhævelse,  er  det  næsten 
altid  kloge  Koner,  og  disse  optræder  altid  anonymt,  med 
deres  Kaldsnavne:  Veleda,  Albruna,  Ganna,  Valuburg.  En 
Veleda,  dvs.  Spaakvinde,  var  Bataveren  Givilis’  højre  Haand 
under  Opstanden  mod  Rom  69 — 70.  Lignende  næsten  gud- 
dommelig Hæder  nød  en  *xVlbruna  (Albrinia),  dvs.  »Alfe- 
rune«,  ifølge  Tacitus:  Germania  8.  En  semnonisk  Sibylle 
eller  Valuburg  virkede  i en  romersk  Embedsmands  Følge 
i Ægypten  (Indskr.).  En  Ganna,  dvs.  Hex,  blev  næst  efter 
Veledaen  hædret  mest  af  Tyskerne;  hun  rejste  med  Sem- 
nonerkongen  Masyos  til  Rom  ved  Aar  89  og  modtoges 
hæderfuldt  af  Kejser  Domitian  (Dion  Kassios  LXVH,  5). 
Semnonernes  Hexe  synes  særlig  foretagsomme. 

Efter  Hexene  melder  sig  sidst  i 4.  xAarhundrede  endelig 
en  højbaaren  Dame.  En  markmannisk  Fyrstinde  Fritigil 
lod  sig  omvende  til  Kristendommen  og  fik  dernæst  sin 
Husbond  overtalt  til  at  søge  romersk  Territorium  og  hylde 
Kejseren,  c.  397  e.  Kr.  (Paulinus:  Vita  Ambrosii,  c.  36). 

Man  vil  sikkert  indrømme,  at  bortset  fra  Veledaen  er 
de  nævnte  Kvindemotiver  alle  af  underordnet  Rang. 

Helt  anderledes  fra  5-6.  Aarhundrede  af:  nu  myldrer 
haandfaste  Kvinder  pludselig  op.  F.  Ex.  hos  Paul  Warne- 
frid:  Langbarderprinsessen  Rumetrud,  der  lader  en  erulisk 
Prins  snigmyrde;  og  Gepideprinsessen  Rosamunda,  der 
hævner  sin  Faders  Død  paa  Langbarderkongen  Albvin; 
hos  Prokop:  en  navnløs  Anglerprinsesse,  der  som  Skjoldmø 
lejder  mod  sin  utro  Fæstemand  Rådiger;  hos  Gregor  af 

Tours:  Goterprinsessen  Brunhild,  hvis  Strid  med  den  fran- 
kiske Medbejlerske  Fredegund  bliver  et  bloddryppende 
Drama,  Motiv  for  Nibelungsagnets  Dronningestrid.  Vi 
skønner  da,  at  nu  er  det  blot  et  Tidsspørgsmaal,  naar 
Kvindemotiverne  maa  erobre  Heltesagnet. 

Men  endnu  holder  Overleveringen  igen.  Vi  kender  fra 
senere  Heltesagn,  hvordan  Sunilda  følges  med  Ermanrik, 
Kreka  og  Hildiko  med  Attila,  Hild  med  Hedin,  Hildburg 
med  Finn,  Signe  med  Sigehere,  {)rydo  med  Offa,  WealhJ)eow 
med  Hrodgar,  Yrsa  med  Hrodwulf,  Freawaru  med  Ingeld. 
Tager  vi  nu  Vidsids  Fyrsteliste,  genfinder  vi  alle  de  nævnte 
Fyrster;  men  ikke  de  ledsagende  Kvinder.  Sangeren  Vidsid 
træffer  heller  ingen  Kvinder  hos  Gu{)here,  Ælfwine  og  Kejseren. 
Og  Listen  over  Ermanriks  Hirdmænd  er  ligeledes  kvindeløs. 
Denne  konsekvent  gennemførte  Kvindesky  er  et  af  de  mest 
slaaende  Udtryk  for  Vidsidgrundlagets  historiske  Karakter. 

Her  er  det  nu,  at  Vidsidsamleren  bryder  nye  Baner. 
Han  indfører  Kvindemotivet,  og  det  ikke  ængstelig  og  fam- 
lende, i en  Afkrog  hist  og  her,  men  tvertimod  med  en 
næsten  udfordrende  Fanfare,  idet  han  lader  Dronning  Ealh- 
hilds  Navn  indlede  Samlingen  og  atter  bruger  det  til  at 
kitte  Afsnit  II  og  HI  sammen.  Hun  næ^vnes  som  Digterens 
Ledsagerske  og  forherliges  i overstrømmende  Toner  som 
hans  Mæcen.  Hendes  Rolle  som  Udtryk  for  et  nyt  Grundsæt 
kunde  da  vanskelig  være  kraftigere  understreget. 

Hvem  er  nu  denne  Ealhhild,  der  i Vidsid  overstraaler 
alle  hidtil  kendte  gottonske  Heltinder? 

Hendes  Navn  kendes  ikke  fra  Historien;  men  hvad  der 
fortælles  om  hendes  Frænder  og  øvrige  Forhold,  seer  iøv- 
rigt  til  Dels  historisk  nok  ud.  Hun  kaldes  i v.  98  en  Datter 
af  Eadwine,  dvs.  Langbarderkongen  Audvin,  som  døde  c.  566. 
Ifølge  V.  70-74  er  hun  Søster  til  Ælfwine,  dvs.  Albvin,  som 
erobrede  Italien  568.  Da  hans  Datter  hed  Albsvinda,  sees 
det,  at  her  foreligger  et  Ættestavrim  paa  A,  hvortil  Ealh- 
hild — langb.  *Alhhildi  passer  fortræffelig.  Denne  Om- 
stændighed taler  for  historisk  Oprindelse.  I v.  98  og  102 


16 


GUDMUND  SCHUTTE 


38 


kaldes  Ealhhild  Dronning,  og  v.  4 og  96-98  sætter  hende 
i Forbindelse  med  Myrgingfolket,  der  ifølge  y.  42  er  Nabo 
til  Angel;  med  andre  Ord  hører  hun  hjemme  i Brænd- 
punktet af  Digterens  Synskreds,  hvad  der  paa  Forhaand  gør 
historisk  Troværdighed  sandsynlig.  Side  om  Side  med 
Ealhhild  nævnes  i v.  97  Myrgingkongen  Eadgils,  og  de 
allerfleste  Udgivere  og  Kritikere  er  med  Rette  enige  om,  at 
hun  maa  tænkes  som  hans  Hustru,  selvom  Vidsid  nøjes 
med  at  forudsætte  Tingen  kendt  for  alle  og  enhver.  Cham- 
bers’  Tvivl  i hans  »Widsith«  S.  21  maa  jeg  afvise.  San- 
geren er  i Følge  v.  98  Undersaat  af  Eadgils  og  staar  sam- 
tidig i nært  personligt  Forhold  til  Ealhhild,  der  strax  er- 
statter den  Ring,  han  som  tro  Undersaat  har  givet  Eadgils 
i Eje;  disse  Personforhold  vilde  blive  meningsløse,  hvis 
Ealhhild  og  Eadgils  ikke  netop  var  Ægtefolk.  Og  naar  en 
Langbarderprinsesse  fra  Pannonien  fremtoner  i Nordtysk- 
land som  Dronning,  kan  det  kun  forstaas  gennem  Gifter- 
maal;  det  er  ogsaa  i andre  Tilfælde  tydeligt,  at  Langbarder- 
kongerne  netop  har  lagt  Vægt  paa  at  gifte  deres  Døtre  bort 
i diplomatisk  Øjemed.  — Vidsid  kA^æder  Ealhhilds  Pris  i 
høje  Toner  og  kalder  hende  en  »trofast  eller  venlig  Freds- 
væverske«. Dette  vil  Chambers  S.  189  have  opfattet  som 
en  farveløs  Frase.  Men  jeg  troer,  han  har  Uret:  naar  den 
»milde  Fredsvæverske«  rejser  til  den  »vrede  Troskabs- 
bryder« Ermanrik,  er  det  en  tilsigtet  Karaktermodsætning, 
og  der  skal  vel  tillige  udtr3d^kes,  at  hun  rejste  i en  diplo- 
matisk Mission.  Den  Slags  diplomatiske  Rejseforetagender 
af  en  indflydelsesrig  Kvinde  indeholdt  intetsomhelst  usand- 
synligt; jfr.  ovenfor  om  Ganna  og  Fritigil. 

Vi  maa  strax  tilføje:  Tanken  er  alligevel  tjMelig  uhi- 
storisk. Thi  Ermanrik,  som  var  den  eneste  Goterkonge  af 
dette  Navn,  døde  c.  375,  og  Ealhhild  fremstilles  som  ledende 
200  Aar  senere. 

Imidlertid  levede  der  netop  paa  Ealhhilds  Tid  en  kentisk- 
jysk  Konge  Ermanrik,  Fader  til  Ethelbert,  i hvis  Tid  den 
romerske  Mission  kom  til  England.  Na^met  viser  uimod- 


39 


DANSK  KONGETALS  TUSENDAARIGE  TRAAD 


17 


sigeligt,  at  en  Menneskealder  tidligere  er  gotiske  Sagn  naaet 
til  England  og  har  vundet  saadan  Yndest,  at  de  har  faaet 
Kenterkongen  til  at  opkalde  sin  Søn  efter  den  navnkun- 
digste gotiske  Sagnkonge  fra  det  ældste  Tidsrum.  Hvis  nu 
Ealhhild  virkelig  har  gæstet  Goterkougens  Navne  i Kent, 
hvad  der  ingenlunde  er  utænkeligt,  er  der  i og  for  sig  intet 
mærkeligt  i,  at  en  noget  senere  Digtning  skød  den  opkaldte 
Person  ud  og  istedenfor  indsatte  den  langt  navnkundigere 
Goterhelt,  hvis  Navn  han  havde  laant.  Ved  denne  Tydning 
vilde  vi  faa  den  naturligste  Løsning  paa  en  Gaade,  der 
hidtil  har  voldt  Forskningen  Hovedbrud,  Der  siges  i v.  8, 
at  Ealhhild  kom  til  Ermanrik  »eastan  of  Ongle«,  »østen- 
fra fra  Angel«,  hvilket,  bogstavelig  opfattet,  maatte  inde- 
bære, at  hun  havde  foretaget  en  Jordomsejling  for  over 
Amerika  og  Asien  endelig  at  naa  til  Goterkongens  Rigssæde 
i Preussen  eller  Rusland.  Nu  derimod  bortfalder  enhver 
Vanskelighed,  naar  vi  tænker  os,  at  Ealhhild  rejste  fra 
Angels  Nabolag  vestpaa  til  Kong  Ermanrik  i Kent. 

Dette  er,  hvad  vi  kan  faa  ud  af  Vidsid  om  Dronning 
Ealhhilds  Personalforhold  og  Foretagender.  Unægtelig  giver 
Digtet  os  kun  en  halvkvædet  Vise.  Og  netop  dette  Halv- 
kvæd i Forbindelse  med  Ealhhilds  mærkelig  fremragende 
Stilling  i Digtet  maatte  være  som  skabt  til  at  danne  Ud- 
gangspunkt for  allehaande  fantastiske  Videredannelser.  Hvem 
var  hun?  Hvad  havde  hun  at  gøre  med  Samlingens  70 
Mænd?  Hvad  vilde  hun  hos  den  »vrede  Troskabsbryder«? 
Alt  det  var  Spørgsmaal,  der  nødvendig  maatte  melde  sig 
og  kræve  Svar,  og  der  var  en  vid  Mark  aaben  for  Gis- 
ninger om  mytiske  Motiver,  episke  Forviklinger  og  kvinde- 
ligt Rænkespil. 

De  mytiske  Motiver  laa  i Svøb  indenfor  selve  Vidsids 
Ramme.  Samlingens  gennemført  historiske  Præg  havde 
endnu  holdt  dem  nede;  men  de  ventede  kun  paa  at  bryde 
igennem.  Vi  har  ovenfor  seet,  at  Samlingen  undtagelsesvis 
modtager  Tilskud  fra  enkelte  mytiske  Sagn  som  Hjadning- 
kresen.  Det  er  kun  Mandspersonerne  Høgne  og  Hedin;  men 

bag  dem  skimter  vi  i Synskredsen  den  navnkundige  Val- 
kyrje  Hild,  Høgnes  Datter  og  Hedins  Brud,  Heltinden  i 
det  evigvarende  Hjabningavig.  Hendes  Navn  indgaar  som 
sidste  Led  i Vidsidkvindens  Navn,  Ealh-hild,  medens  første 
Led  vil  sige  »Helligdom«;  det  var  da  en  simpel  Selvfølge, 
at  de  to  maatte  tiltrække  hinanden,  saa  at  Ealhhild  fik 
m5disk  Præg.  Længere  nede  i Rækken  træffer  vi  den 
historisk-episke  Anglerkonge  Offa,  og  som  Hedin  bag  sig 
har  Hild,  saaledes  har  Offa  bag  sig  den  grumme,  mand- 
folkeødelæggende  f^rydo.  Hvad  enten  denne  Kvinde  var  op- 
rindelig menneskelig  eller  mytisk,  saa  er  det  klart,  at  hun 
i Digtningens  Udvikling  maatte  voxe  i mytisk  Retning,  og 
ogsaa  hun  kunde  da  bidrage  til  den  oprindelig  menneske- 
lige Ealhhilds  Mytisering. 

Saa  vidt  fører  Spirerne  os  paa  engelsk  Grund.  Men  det 
er  først  i Norden,  at  Ealhhild  egentlig  spalter  sig  som  en 
Kviksølvdraahe.  Det  myldrer  med  Afspejlinger  i Lydformer 
med  let  gennemskuelige  Ændringer. 

1.  oldn.  x\lfhildr  (Hervararsaga),  latiniseret  Alvilda  (Saxe), 
istf.  '-^Alhildr. 

2.  dansk  Ulvild  (Runekongetal),  latiniseret  Ulvilda  (Saxe), 

/ oldn.  ^Qlvildr  ^ *Aluhildiz.  (alu  menes  i Rune- 
indskrifter at  være  et  magisk  Ord,  der  altsaa  let  kunde 
afløse  alh,  »Helligdom«).  Den  danske  Gengivelse  har 
opfattet  oldn.  plv  som  dansk  ulv,  fordi  dette  er  den 
staaende  danske  Form  for  oldn.  -olf. 

3.  dansk  Alogh,  Alath,  Alof{)  (Runekongetal). 

4.  oldn.  Alvig  hin  spaka  (Snorra  Edda),  Almveig  (Hynd- 
luljod). 

5.  oldn.  Alof  hin  rfka  (Snorre,  Ynglingasaga). 

At  Alfhild-Alvilda  er  = Ulvild,  fremgaar  klart  af  en  Række 
Ligninger. 

Alvilda  g.  m.  Skjold  (Saxe  24)  = Uluilf)  g.  m.  Lother 
(Runekongetal);  de  to  Kvinder  staar  ved  Toppen  af 

den  danske  Kongerække,  og  der  er  blot  Uenighed,  om 
Husbonden  er  Faderen  Lother  eller  Sønnen  Skjold. 
Alvilda,  Datter  af  Go  tar,  g.  m.  Frode  Fredegod  (Saxe  220) 
= Ulvild,  g.  m.  Frode  Fredegod  (Runekongetal). 

Jfr.  Alvilda,  Datter  af  Goterkongen  Syvard,  g.  m.  Alf 
(Saxe  337).  Ulvilda,  Datter  af  Sveakongen  Syvard, 
g.  m.  Frode  (Saxe  320).  Ulvilda,  Søster  til  Frode 
(Saxe  57). 

Identiteten  mellem  Alfhild  og  Ulvild  fremgaar  af  den 
stereotype  Forbindelse  med  Frode. 

Alogh  knytter  Traaden  videre  til  Eddaernes  Alvig 
hin  spaka  (Skåldskaparmål  c.  64),  alias  Almveig  (Hynd- 
lulJ65  str.  15).  Istedenfor  at  være  gift  med  Danekongen 
Frode  knyttes  hun  for  en  Forandrings  Skyld  til  Halfdan 
Gamle,  som  er  en  Afspejling  af  Skjoldungdynastiets  navn- 
kundige Grundlægger. 

Aloff)  slutter  sig  endelig  til  Snorres  Alof  hin  rika, 
hvorved  Traaden  føres  tilbage  til  Vidsid,  thi  Alof  af  Sax- 
land ved  Siden  af  Adils  staar  tydelig  = Ealhhild  af  Myr- 
gingland  ved  Siden  af  Eadgils;  »Saxer«  er  en  normal  old- 
nordisk Modernisering  for  den  ældre  Overleverings  Myrginger, 
der  forsvandt  ved  Folkevandringens  Slutning. 

Saavidt  Navneformerne.  Den  fulde  Paavisning  af  Identi- 
teten kan  først  fremgaa  af  Undersøgelsen  af  de  ledsagende 
Personer.  Denne  Opgave  vender  vi  os  til  i de  følgende 
Afsnit.  Af  de  dér  paaviste  Enkeltheder  vil  det  skønnes,  at 
Personen  Alfhild-Ulvild-Alogh-Alvig-Almveig-Alof  J)-Ålof  med 
usvigelig  Sikkerhed  lader  sig  udpege  som  Ledsagerske  af 
Vidsidstof.  Og  atter  og  atter  indtager  hun  Stillingen  som 
Indledningsfigur,  nøjagtig  ligesom  Vidsids  Ealhhild. 

Skjoldsagnets  Indførelse  i Vidsidstammen. 

Naar  Skjoldungstamfaderen  Skjold  savnes  i Vidsid,  er 
det  ikke  noget  blindt  Træf.  Vi  saa  ovenfor,  at  denne  Text 
har  overvejende  historisk  Præg  trods  enkelte  mytiske  Ind- 
flik  saasom  Hjadningheltene.  Men  i sin  videre  Væxt  kunde 

Stoffet  ikke  holde  mytiske  Figurer  ude.  Og  til  dem,  der 
trænger  ind,  hører  ogsaa  Skjold.  Et  Tilløb  spores  allerede 
i Vidsids  Langbardertyrste  Sceafa,  thi  han  er  jo  aabenbart 
identisk  med  den  mytiske  Figur  Sceaf,  der  i oldengelske 
Sagn  sættes  i Forbindelse  med  Skjold;  jfr.  Beovulf  v.  4: 
Scyld  Scefmg,  dvs.  Skjold,  Søn  af  Sceaf, 

Vi  skal  nu  se,  at  denne  Sceafa  bliver  Udgangspunkt 
for  en  Mytisering  af  Vidsidstoffet,  idet  et  Udpluk  af  dets 
Personer  indgaar  som  Topstamfædre  i en  Række  engelske 
Kongestamtavler.  Et  af  de  vigtigste  Exempler  er  den  vest- 
saxiske  Kongestamtavle,  der  overleveres  i Cott.  Vesp.  B.  6, 
C.  C.  C.  C.  183,  Textus  Roffensis,  Sax.  Krønike  ad  an.  855, 
og  hos  Nennius  § 31;  i nedenstaaende  Uddrag  sættes  en 
Variant  fra  Nennius  i Parentes.  Parabelen  bliver,  som  følger. 


Vidsid. 
Hwala  14 


Vestsaxisk  Kongestamtavle. 
Sceaf 
Hwala 
Heremod 
Scealdwea 


Brondingum  25 

Ytum  26 

Gefwulf  26 

Fin  Folcwalding  27 

Fresna  cynne  (weold)  27 

Sceafa  32. 


Geat 

Godwulf  (Folcwald) 
Fin 

Frithuwald 

Brond. 


Det  er  overflødigt  at  paapege  Identiteten  nærmere  i alle 
Enkeltheder.  Frithuwald  gaar  sagtens  tilbage  til  et  "^Fresum 
weold;  vi  skal  nedenfor  se,  at  Saxes  Vitolf  i Helsingia  til- 
svarende gaar  tilbage  til  Vidsids  Witta  weold  . . Hælsingum. 

* Flytningen  af  Sceaf  fra  Vidsid  v.  32  til  Stamtavlens  Top 
er  en  nødvendig  Følge  af  denne  Figurs  fremskudte  Stilling 
i oldengelske  Ophavsmyter.  Under  ham  fastholdes  den 
gamle  mandlige  Topfigur  fra  Vidsid,  Hwala,  der  blot  redu- 
ceres fra  Nr.  1 til  Nr.  2.  Lidt  længere  nede  følger  saa  de 
nye,  indskudte  Led;  Heremod,  den  fra  Beovulf  velkendte 

mytiske  Forgænger  for  Skjoldungerne,  og  endvidere  Sceald- 
wea,  der  svarer  til  Skjold.  Den  saaledes  fremkomne  Text 
giver  os  et  vigtigt  Indblik  i Stofudviklingens  Faser.  Vi  har 
ovenfor  iagttaget  følgende:  1.  Mannungstamtavlen  udvides 
til  Vidsids  Rejseskildring  ved  Indføjelse  af  nye  Led  saasom 
Hunnerne;  2.  Det  herved  fremkomne  Udvalg  af  Stormagter 
gaar  over  i Vidsids  Fyrsteliste;  3.  Rejseskildringen  og  Fyrste- 
listen sammenkædes  i Vidsidsamlingen.  Til  dette  kommer 
nu  som  Nr.  4:  Fyrstelisten  omstøbes  til  en  Fyrstestamtavle 
med  Tilføjelse  af  nye  Led,  deriblandt  mytiske  som  Stam- 
faderen Skjold.  Hermed  er  vi  naaet  til  det  Punkt,  hvor 
Udviklingen  føres  videre  i dansk  Overlevering. 


Hovedrækkefølgen  hos  Saxe. 

De  sagnhistoriske  Bøger  i Saxes  Danesaga  er,  som  Axel 
Olrik  har  paavist,  sammenflettede  af  to  Hovedelementer: 
en  ægte  dansk  Overlevering  og  en  norsk  Omdigtning  af 
oprindelig  dansk  Stof.  Men,  hvordan  det  end  forholder  sig 
med  disse  Kilders  danske  eller  norske  Præg,  saa  viser 
Rækkefølgen,  at  de  er  enige  om  at  røbe  Afhængighed  af 
en  ældre  Fælleskilde,  nemlig  Navneremsen  Vidsid. 

Nedenfor  gives  en  Oversigt  over  de  vigtigste  Vidsid- 
reflexer;  mange  særlige  Træk  maa  dog  gemmes  til  Enkelt- 


gennemgangen. 

Vidsid. 

Ealhhild  5,  Ongel  8. 
(Goterkonge)  Eorm. wrål)  (= 
»gram«)  8,  9. 

Ætla,  Eorman-ric  Gotimi  18. 

Becca,  Gifica  19,  Finnum  20. 
Hagena,  Heoden,  Glommum  21, 
Hælsingum  22. 

(jfr.  Hagene  som  Fader  til  Hilde, 
Heteles  Brud  i Kiidrunkvadet). 

^ Attal  nævnes 
med  Seat,  hvis  Optræden 
aabenbart  senere. 


Saxe  ed.  Muller. 

Angul  1,  Alvilda  (g.  m.  Skjold)  24. 
(Gram  26,  Guth-orm  34). 

AttaU,  Alemanniæ  satrapa  Seat 
24. 

Bess  26,  Grip  29,  Finner  33. 
Hading  34,  Glumer  46,  Helsingia 
• 48. 

Haquin  (Fader  til  -(h)ilda, 
Hadings  Brud). 


af  Saxe  lidt  før  Alvilda,  men  da  han  hører  sammen 
fremkaldes  af  Alvilda,  er  hans  Plads  i Rækken 

Vidsid. 

Hundingum  23,  Thyle  Rondin- 
gum  24. 

Oswine  Ytum  26. 

SæfærS  Sycgum  31. 

(jfr.  Saxer  v.  S.  af  Syeger,  62). 
Sweom  31. 

Herefar  . . 34,  Offa  35,  Hro{)wulf, 
Hro{)gar  45,  Ingeld  48,  Hea{)o- 
beardna  f)r3Gn  49. 

Hundingum  81,  Ealhhild  97. 
Eormanric  88,  Becca  115. 


Saxe  ed.  Muller. 
Thu-ning  52,  Runding  53. 

Asmund  53,  Jyden  55. 

Syfrid,  Saxlands  Hertug,  55. 

Sveer  59. 

Roe  80,  Hothbrod  82,  Rolvo  83, 
Ingell  86,  Hiarthwar  86,  Uffo 
170,  Ingell  283. 

Alvilda  335,  Runding  350. 
Jarnieric  408,  Bicco  412  \ 


Kun  en  eneste  af  de  fra  Vidsid  arvede  eller  laante  Dane- 
konger  løber  helt  løbsk  fra  sine  Omgivelser  i Remsen;  det 
er  Sigar  = Sigehere.  I Henhold  til  Vidsid  skulde  han  følge 
strax  efter  Jyderne  (Ytum),  forud  for  SæferS  = Syfrid.  Men 
Saxe  putter  ham  hen  i Bog  VII,  efter  Ingell  og  før  Jar- 
meric.  løvrigt  er  den  danske  Kongerække  en  forbausende 
tro  Kopi  af  Vidsids  Rækkefølge,  Hvordan  skal  nu  dette 
forklares? 

Skal  vi  tænke  os  en  dansk  Urkongerække  i Lighed  med 
Vidsid  færdig  foreliggende  som  samlet  Kildegrundlag?  Det 
lyder  lidt  svært  at  tro  paa,  og  det  maa  overlades  til  Frem- 
tiden at  yde  de  kildekritiske  Synspunkter,  hvorefter  Mulig- 
heden maatte  kunne  formuleres.  Men  alligevel,  — den  eens 
Rækkefølge  kommer  vi  ikke  udenom.  Noget  har  der  fore- 
ligget,  et  dansk  Sideskud  af  Vidsid,  saa  indgroet  i nordisk 
Overlevering,  at  de  af  Saxe  samlede  Sagn  helt  af  sig  selv 
faldt  paa  Plads  i Skemaet,  ligesom  ved  magnetisk  Til- 
trækning. 

Sangere  og  Fortællere  har  altsaa  tumlet  og  tumlet  med 


^ Jeg  tilføjer  en  Stump  af  Lam 
fylder  Vidsidstolfet  hos  Saxe. 

Vidsid. 

Herefarena  34. 

Offa  35. 

Hrol)wulf,  Hrof)gar  45,  Ingeld  48. 
Rædhere,  Rondhere  123. 


JeSgatal,  der  paa  visse  Punkter  ud- 

Langfedgatal. 

Havarr  . . ram  i. 

Olafr  (Søn  af  Varmundr  vitri). 
Ingialdr,  Hroar,  Rolfr. 

Ra5bardr,  Randvér. 

det  gamle  Remsestof.  De  har  hurtig  glemt,  at  den  ene 
Stump  var  en  europæisk  Hof-  og  Statskalender,  den  anden 
en  Rejseskildring  fra  fjærne  Lande,  den  tredje  en  Liste  over 
Goterkongen  Ermanriks  Hirdmænd.  De  har  uvilkaarlig 
knjdtet  det  hele  til  Danmark,  fordi  Indledningen  startede 
fra  Angel  alias  Angul,  og  fordi  første  Afsnit  vendte  tilbage 
til  Angel,  rummede  ikke  mindre  end  fire  navnkundige 
Danekonger,  samt  omtalte  den  danske  Kongehal  Heorot 
paa  Sjælland,  et  Rrændpunkt  for  Beovulf-Sagnkredsen.  Saa 
har  de  paa  Prokrustes’  Vis  endevendt  og  udhalet  eller  til- 
studset det  foreliggende  Stof,  indtil  det  altsammen  lod  sig 
presse  ind  i Danmark  med  nærmeste  Nabolande.  Paa  den 
Maade  gik  det  til,  at  Vidsids  fire  ægte  Danekonger  Sigehere, 
Alewih,  Hrodgar  og  Hrodwulf  forstærkedes  eller  overskyg- 
gedes af  fire  fremmede  fra  samme  Liste,  nemlig  Goteren 
Ermanrik,  Glommeren  Heoden,  Angleren  Offa,  og  Hadu- 
barden  Ingeld,  og  disse  slæbte  atter  deres  Omgivelser  med 
sig,  f.  Ex.  Heoden  sin  Sanger  Hjarne,  Offa  sine  Forgængere 
Viglek  og  Vermund  etc. 

Imidlertid  foregik  denne  Omstøbning  dog  ikke  saa  rent 
mekanisk,  at  Vidsids  Rækkefølge  var  den  eneste  Rettesnor. 
Vi  har  allerede  ovenfor  seet,  at  den  danske  Gengivelse 
frembyder  en  væsentlig  Afvigelse,  idet  Sigehere  er  pillet  ud 
af  Rækkens  Midterstykke  og  puttet  ind  mellem  Skjold- 
ungerne og  Ermanrik.  Dette  hænger  vistnok  sammen  med 
det  Forhold,  at  Overleveringen  oprindelig  har  gjort  en 
Væsensforskel  paa  to  Afsnit  i Kongerækken:  Nr.  1 = det 
mytiske,  og  Nr.  2 = det  historisk-episke. 

Tager  vi  den  udvidede  Kongerækkes  første  Personer, 
vil  vi  finde,  at  de  helt  gennemgaaende  har  mytisk  Præg: 
Dan  og  Skjold  er  Opnævnere;  Gram,  som  vel  egentlig  op- 
staar  af  Ermanriks  »gramme«  Sindelag,  opfattes  enten  som 
»Gram«,  dvs.  en  mytisk  Abstraktion  for  Fyrsteværdigheden, 
eller  ogsaa  er  han  Opnævner  for  Gram  Aa  og  Herreds- 
tingsted i Sønderjylland,  saaledes  som  Rydaarbøgerne  tyder 
ham;  Hading  svarer,  som  vi  siden  skal  se,  til  Heoden, 

en  Figur  fra  Hjadning-Myten;  Frode  er  = Frode  Fredegod, 
en  Forklædning  for  Guden  Frey.  Først  derefter  følger  saa 
Kongerne  af  historisk  Rod:  Roe,  Rolf,  Uffe,  Ingeld  osy. 
Her  har  man  da  ogsaa  anbragt  Sigar  = Sigehere  fra  Vidsid- 
remsens Midterstykke,  og  helt  henne  imod  Sagntidens  Slut- 
ning følger  Jarmerik  = Ermanrik.  Man  har  altsaa  ikke  taget 
Hensyn  til  den  Vidsidlinje,  der  stillede  Ermanrik  i Fyrste- 
listens allerførste  Linje,  men  man  har  holdt  sig  til  det  ud- 
førligere Stykke,  som  Vidsid  helliger  ham  i sin  tredje  og 
sidste  Afdeling;  denne  Plads  passede  for  Goterkongen  som 
historisk  Person. 

Naturligvis  maa  Skellet  mellem  en  mytisk  Top  og  en 
historisk  Fortsættelse  ikke  opfattes  som  en  absolut  ubrødelig 
Lov.  Det  er  kun  et  Tilløb,  en  underforstaaet  Tendens,  der 
oprindelig  lader  sig  skimte.  Naar  man  senere  udpyntede 
Kongerækken  med  mytiske  Figurer,  blev  de  tit  paa  maa 
og  faa  stukne  ind  mellem  de  historiske.  Saaledes  følger 
hos  Saxe  Guderne  Balder  og  Høder  efter  de  menneskelige 
Skjoldunger,  i Stykket  umiddelbart  forud  for  Vermund  og 
Uffe;  og  Urjætten  Sne  er  hægtet  paa  allersidst  i Sagnliden, 
lige  efter  Goterkongen  Ermanrik. 

Imidlertid  lader  saadanne  vildfarne  Topfigurers  rigtigere 
Plads  sig  stundum  paavise  i Stoffet  udenfor  Saxe.  I Lejre- 
krøniken finder  vi  saaledes  Kong  Sne  sammen  med  Hunde- 
kongen Rakke  puttet  ind  i Stykket  om  Skjoldungerne, 
altsaa  paa  Grænsen  af  Myte  og  Historie.  I Visen  »Dansk 
Kongetal«  har  vi  følgende  Række:  Dan,  Frode,  Volmer  hin 
Onde  (historisk,  men  tillige  = den  vilde  Jæger,  Valfader 
Odin),  Erik  Klipping  (historisk),  Lusekongen  = Sne,  Hogen, 
Tykke  Konne,  Trivold  i Bern;  derefter  markeres  den  histo- 
riske Tids  Indledning  med  Harald  Blaatand.  Her  optræder 
en  eller  to  historiske  Snyltegæster,  men  iøvrigt  svarer 
Karakteren  ganske  til  Saxes  Række:  Dan,  Skjold,  Gram, 
Hading,  Frode. 

Vort  Hovedresultat  bliver  dette,  der  kommer  til  at  staa 
som  Fase  Nr.  5 i Udviklingsperspektivet:  Vidsidkvadet,  hvis 


47 


DANSK  KONGETALS  TUSENDAARIGE  TRAAD 


25 


Grundlag  delvis  rækker  tilbage  til  den  førkristelige  Mannung- 
stamtavle,  har  atter  afgivet  Grundlag  for  den  danske  Konge 
række.  Dets  Indhold  af  ægte  danske  Konger  øgedes  med 
navnkundige  fremmede,  særlig  med  saadanne,  som  i det 
foreliggende  Kvad  hædredes  med  skildrende  Linjer  (Offa, 
Ingeld,  Ermanrik).  Den  foreliggende  Rækkefølge  overtoges 
i Hovedsagen  uændret,  men  der  iagttoges  den  nye  Sondring, 
at  de  mytiske  Figurer  samledes  i Toppen,  de  historiske  i 
Fortsættelsen.  Saaledes  maa  vi  da  forestille  os  Tilblivelsen 
af  det  Konglomerat,  der  foreligger  i Saxes  Krønike.  Her- 
efter vender  vi  os  til  Undersøgelsen  af  de  enkelte  Led. 


Sagnet  om  Alvilda  og  Skjold, 

dvs.  Kvindemotivet  fra  Vidsids  oprindelige  Top  forenet  med  Fyrste- 
stamfadermotivet  fra  den  sekundære  Vidsidstamme. 

Skønt  Saxe  stiller  Kong  Dan  i Toppen,  er  det  klart  af 
Overleveringen,  at  det  paafølgende  Skjoldsagn  i Virkelig- 
heden er  ældre.  Thi  det  er  kun  Skjold,  der  lader  sig  følge 
tilbage  til  Vidsidstammen  og  andre  engelske  Overleveringer 
saasom  Beovulf. 

Endnu  fornemmere  end  Skjold  er  dog  fra  Vidsids  Syns- 
punkt Dronning  Ealhhild  = Alvilda,  thi  det  er  ikke  ham, 
men  hende,  der  findes  i den  oprindelige  Vidsidtext,  og  oven- 
ikøbet  staar  hun  som  Topfigur,  mere  fremhævet  end  nogen 
Mandsperson  i hele  Samlingen. 

Først  den  yngre  Vidsidtext,  i de  engelske  Kongestam- 
tavler, indfører  Skjold  sammen  med  hans  Fader  Sceaf.  Den 
sidstnævnte  faar  til  Gengæld  samme  fremskudte  Plads  som 
Ealhhild;  det  fortælles  saaledes  om  ham  i den  saxiske  Krø- 
nike, at  han  var  Noas  Søn,  født  i Noas  Ark. 

De  to  Personer,  Ealhhild  og  Skjold,  Søn  af  Sceaf,  bliver 
de  Hovedpunkter,  som  Sagnudviklingen  faar  at  gaa  ud  fra. 
Og  vi  kan  tage  det  som  en  given  Ting,  at  den  maa  føres 
til  at  sætte  dem  i Forhold  til  hinanden.  Men  denne  Fase 
af  Udviklingen  kender  vi  til  Dato  ikke  fra  engelsk  Grund, 

hvorimod  den  foreligger  fuldt  færdig  i Saxes  Sagn  om  Al- 
vilda og  Skjold. 

Vi  tager  først  Navneformerne  i Øjesyn. 

Ligningerne  Alvilda  = Ealhhild  og  Attal  = Ætla  er 
indlysende;  i Runekongetallet  er  Uluilf)  = Alvilda  overført 
til  Skjolds  Fader  Lother. 

Ved  den  følgende  Ligning  maa  vi  temmelig  sikkert 
regne  med  Navneomt^^dning.  I norsk  »Hist.  Tidsskrift«  (1925) 
359  har  jeg  tænkt  mig,  at  »satrapa  Seat«  = »Jarl  sCat« 
dækker  over  Eor(manric)  Gotum.  Senere  er  jeg  imidler- 
tid kommen  til  at  studse  over  Saxes  Brug  af  Udtr^^kkene 
Alemannia,  Alemanner,  som  kun  forekommer  paa  dette 
ene  Sted  (medens  de  derimod  bruges  oftere  af  Svend  Agge- 
søn).  Det  slog  mig  da  som  en  nærliggende  Mulighed,  at 
»Alemanniæ  satrapa«  kan  tilbageoversættes  til  "^Alinan- 
rik,  og  det  følger  da  af  sig  selv,  at  "^Almanric  sCat  vilde 
være  en  Radbrækning  af  Eormanric  Gotum.  At  man  kunde 
misforstaa  det  i Norden  ukendte  Navn  Ermanrik  og  op- 
løse det  i to  Dele,  x\lman  og  Rik,  er  ikke  noget  uhørt; 
R3Maarbøgerne  skriver  tilsvarende  Yarmarus  Rek,  og  i 
danske  Kongerækker  kan  vi  finde  Afkortningen  Jarmund. 
Omtydningen  af  Kongenavnet  til  en  Kongetitel  »Allemanners 
Regent«  er  ikke  utænkelig,  da  den  Slags  Titler  faktisk  var 
i Brug  hos  Østgottonerne;  f.  Ex.  blev  Vandalerkongen  kaldt 
Vandala-rix.  I en  Gengivelse  af  Vidsids  F^^steliste  ind- 
fører Snorre  ogsaa  en  tilsvarende  Form  for  Goterkongen 
Ermanrik:  Gautrekr  (se  S.  75,  Snorres  Søkongeliste).  Med 
samme  Navn  optræder  i Ynglingasaga  en  Opnævner  for 
Gøterne. 

Saa  meget  om  Navneformerne.  Der  kan  være  Tvivl  om 
forskellige  Enkeltheder,  men  at  Alvilda  og  Attal  svarer  til 
Ealhhild  og  Ætla,  er  ialfald  indlysende. 

Vi  kommer  nu  til  Spørgsmaalet  om  de  episke  Motiver. 

Ealhhilds  Rejse  til  Goterkongen  Ermanrik  er  sporløst 
forsvunden.  Hun  havde  fra  første  Færd  ingenting  at  gøre 
med  Attila,  og  hvad  hun  eventuelt  havde  at  gøre  med  Jyde- 

kongen  Ermanrik  i Kent,  havde  man  glemt.  Men  noget 
maatte  hun  jo  have  haft  at  gøre  med  disse  Personer, 
siden  hun  nævntes  sammen  med  dem.  Hvad  da?  Her  kunde 
der  vanskelig  tænkes  en  mere  nærliggende  Forklaring,  end 
at  Alvilda  var  en  ædel  Kongedatter,  til  hvem  Attal  og  den 
anden  Kæmpe  bejlede  for  hendes  store  Fagerheds  Skyld. 
Hos  Saxe  nævnes  Bejlermotivet  kun  ved  Seat,  men  da  de 
to  hører  sammen  som  Navnepar  højere  oppe  paa  Side  24, 
kan  der  næppe  være  Tvivl  om,  at  Motivet  gælder  for  begge. 

Saa  vidt  naar  vi  med  Stoffet  fra  den  oprindelige  Vid- 
sidstamme. Men  nu  er  det,  at  den  udvidede  Vidsid  ind- 
fører den  danske  Kongestamfader  Skjold.  Hvad  skal  man 
da  gøre  med  ham?  Selvfølgelig  maa  ogsaa  han  faa  noget 
at  gøre  med  den  gamle  Topfigur  Alvilda,  og  desuden  med 
de  to  følgende  mandlige,  Attal  og  Seat.  Men  hvad?  Her 
kunde  Svaret  ikke  være  tvivlsomt.  Naar  først  *Attal  og 
Seat  var  bleven  gjort  til  Alvildas  Bejlere,  og  Dankonge- 
stam faderen  Skjold  viste  sig  ved  Siden  af  dem,  maatte  han 
selvfølgelig  blive  deres  Medbejler,  slaa  dem  af  Marken  og 
hjemføre  den  omstridte  Mø.  Saxe  siger  da  ogsaa  udtrykke- 
lig, at  Skjold  »blev  æsket  til  Holmgang  af  sin  Medbejler 
Seat;  Kampen  stod  i den  tyske  og  danske  Hærs  Paasyn, 
og  dér  vog  Skjold  Seat  og  gjorde  ved  Høvdingens  Drab 
hele  det  tyske  Folk  skatskyldigt  under  sig«. 

Saaledes  forklares  Alvilda  Sagnets  Opkomst  ganske  sim- 
pelt, udfra  de  episke  Loves  primitive  Mekanik.  Som  det 
foreligger,  er  det  tyndt  og  magert,  og  det  er  næppe  Saxes 
Skyld.  Der  har  fra  første  Færd  næppe  været  Fugls  Føde 
paa  det  af  episk  Indhold.  Det  var  skabt  af  Ealhhilds  til- 
fældige Sammenstød  med  de  to  første  Navne  i Fyrsteremsen, 
og  af  deres  yderligere  Sammenstød  med  Skjold,  en  Legem- 
liggørelse af  Skjoldungslægten.  Af  sligt  kunde  der  ikke  fødes 
noget  synderlig  interessant  Motiv. 

Episoden  synes  afsluttet  med  de  to  Bejlerkampe.  Det 
er  saa  at  sige  en  episk  Selvfølge:  der  er  ingen,  der  kan 
tage  Alvilda  fra  en  Helt  som  Skjold.  Højt  regnet  kunde 

Historisk  Tidsskrift.  9.  R.V.  ^ 

hun  overleve  ham  og  siden  arves  af  andre  Helte,  men  der- 
paa  tyder  intet  hos  Saxe. 

Om  Ealhhilds  Afspejlinger  udenfor  Saxes  første  Bog  er 
at  sige,  at  saasnart  de  optræder  med  Navneformen  Alfhild- 
A1  vilda,  ligner  de  Skjolds  Brud  deri,  at  Karakterskildringen 
er  velvillig,  medens  derimod  Afspejlingerne  Ulvilda  og  Alof 
viser  en  Udvikling  i uheldig  Retning.  Dette  Forhold  kan 
tyde  paa  et  visst  indre  Slægtskab  i Alvilda-Gruppen.  Exemp- 
1erne  er;  Alvilda,  en  kæk  Skjoldmø  og  Vikingemø,  Gøter- 
kongen  Syvards  Datter,  som  vindes  af  den  danske  Prins 
Alf,  maaske  = Vidsids  Alewih,  Saxe  337;  Alvilda,  Norges- 
kongen  Gøtars  Datter,  som  vindes  af  Frode  Fredegod,  smst. 
222;  Alf  hild  i Alfheimar,  den  gøtiske  Konge  Alfs  Datter, 
som  bortføres  af  Starkad,  Hervararsaga  c.  1.,  = Alf  hild  i 
Alfheimar,  den  gøtiske  Konge  Alfarins  Datter,  gift  med 
Kong  Gu5rp5r  hinn  mikillåti.  Ynglinga  Saga  c.  53  (Unger). 
For  de  forskellige  Alfhild-Alvildaers  Enhed  taler  bl.  a.  den 
Omstændighed,  at  de  saa  faststaaende  sættes  i Forbindelse 
med  Gøterkongen  eller  Kong  Gøtar. 


Sagnene  om  Gram  og  Guthorm. 

Den  udpræget  norskfarvede  Gram  saga,  der  følger  paa 
Saxes  Fortælling  om  Alvilda  og  Skjold,  rummer  kun  faa 
tydelige  Vidsidreflexer.  Men  for  Fuldstændigheds  Skyld  maa 
vi  fremdrage  alle  tænkelige  Muligheder. 

Gram  tydes  sædvanlig  som  oldn.  gramr,  »Fyrste«.  En 
saadan  bleg  Abstraktion  giver  intet  episk  Holdepunkt.  Ryd- 
aarbogen  foretrækker  at  tyde  ham  som  Opnævner  for  Gram 
Aa  og  Herredstingsted.  Men  det  maa  være  tilladt  at  frem- 
sætte en  tredje  Mulighed.  Vi  har  følgende  Parallel: 

V i d s i d.  Saxe. 

Ealhhild  gæster  Goternes  Konge  Alvilda,  Grams  Moder,  Guthorms 
5—9.  Bedstemoder, 

wråh  (=  vred)  9.  Eorm..  Gotuni  Gram  (=  vred)  26,  Gnth-orm  34. 
18. 

At  Sagaen  har  haft  Alvilda  i Forbindelse  med  Guthorm, 
kan  vi  vel  skimte  gennem  en  anden  af  Saxes  norske  Sa- 
gaer, den  om  Hading  og  Frode,  hvor  der  optræder  en  Ul- 
vilda  gift  med  Guthorm,  Saxe  57. 

At  nu  Vidsids  »wråf)  ..  Form..  Gotum«  gennem  Om- 
stillingen »Gotum  Eorm(anric)«  kunde  blive  radbrækket 
til  »Gram,  Guth-orm<(,  det  fremsætter  jeg  kun  som  en  Mu- 
lighed. Sikkert  er  det  blot,  at  med  saadanne  Radbrækninger 
af  det  mekanisk  forplantede  Listestof  maa  man  regne;  ellers 
er  man  blind  for  en  væsentlig  Mulighed  til  at  forstaa  Sagn- 
udviklingen. 

Til  Vidsids  Becca  19,  Gifica  19,  Finnekonge  20,  svarer 
i Gramsagaen  videre:  Bess  26,  Grip  29,  Finnekonge  33. 

Navneformerne  Bess  og  Grip  er  helt  radbrækkede,  og  i 
Personskildringen  er  der  intet,  der  lader  os  genkende  de 
oprindelige  Modeller.  Højt  regnet  kan  vi  sige,  at  Becca  og 
Bess  begge  turde  tilhøre  Sydøsteuropa  og  stamme  fra  go- 
tiske Sagn.  Becca,  = Saxes  Bicco  i Livland  412,  er  sikkert 
en  Sarmaterkonge  Beuca,  der  kendes  fra  Jordanes  som  Øst- 
goternes  Modstander;  og  Bess  turde  gaa  tilbage  til  den  ira- 
kiske Stamme  Besserne,  som  var  Naboer  til  Møsogoterne. 

Medens  saaledes  de  episke  Identitets-Kriterier  er  svage, 
ligger  den  afgørende  Omstændighed  i det  Forhold,  at  baade 
Becca-Gitica  og  Bess-Grip  slaar  umiddelbart  foran  Finne- 
folket. I Vidsid  danner  Finnekongen  Slutningen  paa  Af- 
snittet med  de  udenlandske  Stormagter,  og  hos  Saxe  hører 
han  tilsvarende  til  Gramsagaens  Slutningsstof.  I Ordningen 
gør  altsaa  den  gamle  faste  Grundramme  sig  stadig  gældende 
og  viser  os  Vidsid  som  Urkilde. 


Sagnet  om  Hading  og  -Hilda. 

Hadings  Saga,  der  ligesom  Grams  Saga  hører  til  Saxes 
norske  Afsnit,  lader  os  atter  skelne  en  tydeligere  Islæt  af 
Vidsidreflexer.  Vi  føres  her  ind  paa  den  navnkundige  Hjad- 
ningmyte,  hvad  først  Albert  Jensen  har  paavist. 

4* 

Figuren  Hild  er  et  mytisk  Kvindemotiv,  der  sikkert  er  ad- 
skillig ældre  end  Yidsidsamlingen.  Det  har  blot  ikke  faaet 
Lov  til  at  komme  til  Orde  i den,  fordi  Fyrstelistens  For- 
fatter konsekvent  udelukkede  Kvindemotiver.  Til  Gengæld 
viser  det  sig  nu  i Hadingsagaen  og  gør  sig  i den  forelig- 
gende Sagnkilde  saa  stærkt  gældende,  at  den  oprindelige 
Hildskikkelse  déri  slet  ikke  sammenblandes  med  Ealbhild. 

Mytens  Hovedindhold  kan  sammenfattes,  som  følger. 
Hagena,  Holmrygernes  F^nste,  har  en  Datter  Hild,  som 
bortføres  af  Heoden,  Glommernes  Fyrste,  en  Ven  af  San- 
geren Heorrenda.  Den  vrede  Fader  forfølger  de  flygtende, 
indhenter  dem  og  angriber  Heoden,  falder  i Slaget,  men 
fælder  vel  ogsaa  sin  Modstander.  Om  Natten  genopvækker 
Hild  de  faldne  Kæmper  ved  Galdresange;  de  fornyer  Kam- 
pen, og  saaledes  fortsættes  den  ustandselig.  I Norden  kal- 
des denne  evige  Spøgelsekamp  for  Hjadningavig,  dvs. 
»Heoden-mændenes  Kamp«.  Sagnets  mytiske  Præg  er  iøjne- 
faldende. Det  afspejler  sig  ogsaa  deri,  at  Hovedpersonernes 
Navne  stavrimer  paa  H.  Udenfor  Stavrim  deltager  dog 
i den  tyske  Sagnform  Kudrun  forskellige  fremtrædende  Per- 
soner. Saaledes  har  Hetele  (=  Heoden)  Vennerne  Fruote 
von  Tenemarken  og  Wate.  Fruote  er  = vor  Frode  Fredegod, 
en  Forklædning  for  Guden  Frey.  Wate  er  = Vidsids  Wada, 
Fyrste  over  Hælsingerne;  det  er  ham,  der  er  Hagenes 
Hovedmodstander  i Kampen,  og  deres  forbitrede  Dyst  ud- 
males med  livlige  Farver. 

Skuepladsen  for  Myten  har  sikkert  oprindelig  været  ved 
Østersøen,  hvor  paa  viselig  Hagenas  Folk  har  deres  Sæde: 
Hohnrygerne  boer  i Pommern.  Til  disse  Egne  henlægger 
Saxe  ogsaa  Kampen  mellem  Høgin  og  Hithin,  som  foregaar 
ved  Hithinsø,  den  nuværende  0 Hiddensee  ved  Rygen, 
242.  Det  tyske  Digt  Kudrun  flytter  den  imidlertid  til  Øen 
Wulpenwerder  ved  Scheldemundingen,  og  her  findes  just 
et  Sund  Hedinsee,  se  Frings  i »Zeitschr.  f.  deutsches  alter- 
tum«  (1925)  192.  Hovedheltene  Hagena,  Heoden  og  Wada 
har  Vidsid  optaget  i sin  F}Tsteremse.  De  følger  lige  efter 

det  førnævnte  Afsnit  med  Ætla,  Eormanric,  Becca,  Gifica 
og  Finnerne.  Den  danske  Kongerækkes  Ophavsmænd  har 
selvsagt  maattet  ty  til  samme  Stof.  Herfra  hentes  den  første 
virkelig  navnkundige  Danekonge  efter  Skjold,  nemlig  Ha- 
ding.  Formen  Hading  er  noget  radbrækket,  men  det  siger 
intet.  Samme  Snylte-G  som  her  finder  vi  hos  Runekonge- 
tallets  Hifiing,  gift  med  Hilda.  Mest  umiskendelig  røbes 
Hading-Hedin  dog  af  sine  Ledtogsfæller  og  sin  Skueplads : 
Skatmesteren  Glumer  46  = Heodens  Folk  Glommerne; 
Tilflugtsstedet  Helsingia  48  = Hælsingerne,  Vennen  Wadas 
Folk;  endelig  Sønnen  Frode  61  = Heteles  Ven  Fruote  von 
Tenemarken  i Kudrun.  Dertil  kommer  saa  Hadings  Mod- 
stander Haquin  50  = Hagena,  Hagene,  og  dennes  Datter 
-(h)ilda(Regnilda)  = Hagenes  Datter  Hilde. 

Om  Hading  fortæller  nu  Saxes  . norske  Kilder  en  æven- 
tyrlig  Vikingesaga,  der  ifølge  Axel  Olrik  genspejler  den 
danske  Viking  Hastings  Foretagender  i Vesterlandene;  den 
har  ingen  Tilknjdning  til  den  oprindelige  Sagnkærne. 

Tilknytning  har  derimod  følgende  Enkeltheder. 

Efter  et  Hærtog  opdager  Hading,  at  der  har  været  Tyve 
i hans  Skatkammer,  og  han  lader  saa  sin  Skatmester 
Glumer  hænge.  Dette  er  en  norsk  Tildigtning  udfra  Navnet 
paa  Heodens  Folk,  Glommerne,  som  man  ikke  vidste  at 
stille  noget  op  med.  Men  Navnet  staar  ialfald  fast. 

»Siden  spurgte  Hading,  at  Nidrernes  (?)  Konge  Haquins 
Datter  Regnilda  var  lovet  bort  til  en  Jætte;  han  harmedes  der- 
over, . . drog  til  Norge  og  fældede  Møens  Bejler.  . . Svært  med- 
tagen var  han  af  Saarene,  men  Møen  lægede  sin  Velgørers  Vunder 
uden  at  vide,  hvem  han  var,  og  for  at  hun  ....  kunde  være 
istand  til  at  kende  ham  igen,  mærkede  hun  hans  Ben  ved  at  lægge 
en  Guldring  i et  af  hans  Saar.  Siden  fik  hun  Lov  af  sin  Fader 
til  frit  at  vælge  sin  Ægtefælle,  og  hun  mønstrede  da  de  unge 
Mænd  efterat  have  budt  dem  til  Gilde,  og  følte  dem  omhyggeligt 
efter  . . . Alle  de  andre  vragede  hun,  men  da  hun  kom  til  Hading, 
kendte  hun  ham  paa  den  skjulte  Ring  og  fæstede  sig  til  ham.  . . . 
Hading  drog  nu  hjem  med  sin  Brud  til  sit  eget  Land,  og  vel  laa 
der  Vikinger  paa  Lur  for  at  opsnappe  ham,  men  dem  sejlede  han 
fra  og  gjorde  ved  sin  II  deres  Anslag  til  intet.« 

Saaledes  lyder  Fortællingen  hos  Saxe.  Den  er  stærkt 
afbleget.  Bortførelsen  og  Fjendskabet  med  Hildas  Fader  er 
forsvundne.  Istedenfor  den  vrede,  forfølgende  Fader  op- 
træder nogle  navnløse  »Vikinger«.  Men  den  virkningsløse 
Forfølgelse  og  Udmalingen  af  Hadings  Forspring  svarer 
endnu  tydelig  nok  til  Skildringen  af  Hagenes  forgæves 
Anstrengelser,  Kudrun  str.  458:  »do  kunde  er  niht  gevolgen 
uf  dem  wilden  mer,  diu  schif,  diu  wåren  diirkel  (hullede) 
und  vil  unbereite«. 

En  Skildring  af  Kampen  mellem  Hagena  og  Heoden 
har  Saxe  imidlertid  efter  en  anden  Kilde  puttet  ind  paa  et 
tidligere  Sted. 

»Da  Hærene  samme  Nat  mødtes  til  Strid,  saa  man  ved  Stjær- 
nernes  Skin  to  skaldede  Gubber,  saa  gramme  og  lede  at  skue  som 
næppe  noget  Menneske,  og  af  disse  to  Utysker  holdt  den  ene  med 
Danerne,  den  anden  med  Sveerne.  Hading  blev  slagen  og  flygtede 
til  Helsingland.« 

Dette  stemmer  nøje  med  Skildringen  af  Kampen  mellem 
de  to  Gubber  Hagene  og  Wate  i Kudrun,  str.  512  ff.,  og 
Flugten  til  Helsingland  genspejler  Wates  Folk,  Hælsingerne, 
Vidsid  22. 

Efter  Hadings  Giftermaal  med  Haquins  Datter  bliver 
Vidsidreflexerne  foreløbig  atter  magre.  En  Mand  ved  Navn 
Thuning  lod  sig  lokke  til  at  ville  stræbe  Hading  efter 
Livet  (Saxe  52),  og  han  fik  en  Hoben  tryllekyndige  Bjarmer 
i Ledtog  med  sig,  naturligvis  forgæves,  da  Hading  faar  Hjælp 
af  en  Gubbe  = Odin.  Denne  Thuning  kan  let  være  en  Rad- 
brækning af  Vidsids:  Thyle  Rondingum,  i dansk  Form 
*Thul  Randingum.  Thul  var  jo  Navnet  paa  en  »Digter« 
eller  »Præst«,  og  kunde  derfor  tolkes  som  en  »troldkyndig 
Person«. 

Siden  erobrer  Hading  Sverige  (Saxe  53)  og  giver  det 
til  den  faldne  Konges  Broder,  Hunding,  som  svarer  til 
\fidsids  Hundinger  forud  for  Ordene:  Thyle  Rondingum. 

Denne  Rigsoverdragelse  skete,  for  at  Herredømmet  kunde 
l)live  i Asmunds  Æt,  siger  Saxe.  Asmund  svarer  her  efter 

Pladsen  til  Vidsids  Oswine,  der  følger  lige  efter  Hundinger 
og  Rondinger.  Der  fortsættes: 

»Paa  den  Tid  var  der  en  Jyde  af  lav  Byrd  ved  Navn  Toste, 
hvis  vilde  Færd  rygtedes  vide:  han  plagede  Almuen  med  alskens 

Ondskab, havde  saa  ilde  et  Rygte,  at  han  fd^  Øgenavnet  »hin 

arge«.  Ogsaa  Saxland  hjemsøgte  han.  Saxlands  Hertug  Syfrid 
bad  om  Fred,  og  Toste  var  ogsaa  villig  til  at  opfylde  hans  Bøn, 
hvis  han  blot  vilde  love  at  stride  mod  Hading  sammen  med  ham. 
Syfrid  var  ræd  for  at  samtykke,  men  Toste  tvang  ham  ved  haarde 
Trusler.« 

Derefter  følger  en  ret  interesseløs  Udmaling  af  Kampen, 
som  længe  har  skiftende  Udfald,  men  ender  med,  at  Hading 
sejrer  og  Toste  fældes. 

Hvad  der  ligger  til  Grund  for  dette  Sagn,  lader  sig  næppe 
opdage.  Men  efter  Pladsen  svarer  det  nøjagtig  til  Vidsids 
Yter  = Jyder  og  til  den  følgende  Fyrste  SæferS,  Regent 
over  Syegerne.  At  Syeger  og  Saxer  har  været  Tvillingfolk, 
kan  vi  skønne  af  Navneparret  hos  Vidsid  v.  62.  Sagaen 
slutter  med,  at  Hading  i Folkets  Paasyn  hænger  sig  selv, 
da  han  erfarer  Sveakongen  Hundings  Død,  60.  Dette  svarer 
til  Vidsids  Omtale  af  Sveakongen  efter  SæferS. 

Af  alle  de  Hading-Episoder,  der  gaar  tilbage  til  Vidsid- 
stof, er  den  om  Haquin  og  -(h)ilda  aa  benbart  den  vigtigste. 
Kun  ved  den  lader  der  sig  skimte  en  extra  Overlevering, 
nemlig  St}d<^ket  om  de  to  Gubbers  Kamp.  Midt  ind  i den 
har  iøvrigt  Saxe  puttet  et  andet  Sagn  om  Hading,  nemlig 
Fortællingen  om  hans  og  den  unavngivne  Kvindes  Vandring 
til  Dødsriget,  hvor  han  bliver  Vidne  til  de  genopstandne 
Krigeres  Kamp.  At  dette  er  en  Variant  af  det  evige  Hja5- 
ningavig,  følger  af  sig  selv;  i Go5runarkvi5a  str.  22  B. 
bærer  Dødsriget  jo  Navnet  »land  Haddingja«. 


Sagnet  om  Ulvilda  og  Frode. 

Hjadningsagnet  i Hadings  Saga  kendemærkes  som  sagt 
negativt  derved,  at  Vidsids  kvindelige  Topfigur  Ealhhild 

ikke  har  formaaet  at  gøre  sig  gældende;  den  mytiske  Inde- 
haver af  Sagnets  Kvinderolle,  Hild,  var  saa  mægtig  og 
modstandskraftig,  at  hun  ikke  lod  sig  fortrænge. 

Nok  har  Hading  en  Datter  ved  Navn  Ulvilda  = Ealh- 
hild,  men  hun  hører  sikkert  ikke  til  den  egentlige  Hading- 
saga:  hun  turde  være  en  Snyltegæst  fra  den  følgende  norske 
Kilde,  Frodesagaen,  thi  her  er  hun  den  røde  Traad  fra  først 
til  sidst. 

Navnet  Ealhhild,  »Helligdoms-hild«,  turde  have  haft 
Biformen  ^Ealuhild,  omformet  i Tilknytning  til  et  magisk 
Ord  alu,  der  findes  i Runeformler.  Det  maatte  blive  oldn. 
■''Qlvildr,  hvad  et  dansk  Øre  let  kunde  opfatte  som  Ul- 
vild; norske  Navne  paa  -olfr  gengives  jo  i Dansk  fast- 
staaende  ved  -ulv. 

Vi  har  ovenfor  seet,  at  Topfiguren  Ealhhild  i Skjold- 
sagaen tænktes  hjemført  af  Skjold  efter  hans  Tvekamp  med 
Attal  og  Seat.  Her  er  Sagen  hurtig  ordnet,  og  den  fagre 
Prinsesse  kommer  ikke  oftere  paa  Brædderne. 

Men  det  kunde  ogsaa  tænkes  saaledes,  at  Topfiguren 
Ealhhild,  fordi  hun  gaar  igen  i Vidsids  Slutning,  efter- 
haanden  kom  i Kast  med  et  repræsentativt  Udvalg 
af  den  samlede  Remsetexts  Fyrster.  Og  det  er  netop 
dette,  der  kommer  til  Udtryk  i Sagnet  om  Ulvilda  og  Frode. 
Vi  maa  blot  forud  indskyde,  at  mens  den  oprindelige  Vidsid- 
remse udelod  Frode,  — hvad  der  endnu  har  et  Sidestykke 
i den  ovenfor  gengivne  Hadingsaga,  — saa  maa  der  have 
existeret  en  Bi-Redaktion,  der  optog  ham  paa  Listen. 

Overensstemmelsen  med  Vidsid  maa  først  vises  ved  en 
Oversigt  over  Navne  og  Tildragelser  i deres  Rækkefølge. 


V i d s i d. 

Ealhhild  5,  gæster 

den  troløse  Eorm. . Gotum  18. 

Heoden  21. 

(jfr.  Hetele,  Ven  af  Friiote 
von  Tenemarken,  Kudrundigtet). 
Witta  22.  . . Offa  35. 


S axe. 

Ulvilda,  gift  med 
den  troløse  Guth-orm, 
og  Datter  af  Hading  57, 
Eaderen  til  Frode  61. 

Ulvilda  2.  Gang  g.  m.  Ubbo  72. 
Vittho  74. 

Vidsid. 

Vidsid  gæster  Skotter  79 


Ulvilda  3.  Gang  g.  m.  Scot, 
Skottekongen  (73)  78. 


Saxe. 


og  andre  brittiske  Folk  79. 


Frode  mødes  med  Scot  i Brit- 
tannien  78. 


Vidsid  gæster  Rundinger  81. 


Frode  som  Gæst  hos  Scate  ud 
æskes  af  Runding  79. 


Ealhhild  skænker  Vidsid 
efter  hans  Rjemkomst 
en  kostbar  Guldring  97. 


Ulvilda  skænker  Frode 
efter  hans  Rjemkomst 
en  Usaarbarhedssærk  79. 


Medens  Ealhhild  i Alvilda-Sagnet  er  afbleget  til  en  farve- 
løs Figur,  har  hun  i Ulvilda-Sagnet  fastholdt  sit  karakter- 
fulde Præg,  ja,  har  snarest  vundet  i Ejendommelighed.  Blot 
er  Karaktertegningen  bleven  noget  udvisket  og  forvirret  i 
Saxes  Referat,  medens  den  sikkert  har  været  adskilligt 
skarpere  i den  norske  Originalsaga.  Vi  iagttager  en  tydelig 
Udvikling  af  Personligheden.  Vel  at  mærke:  af  den  ædle, 
højtpriste  Dronning  Ealhhild  er  der  saa  godt  som  intet  til- 
bage; hendes  Sindelag  er  blevet  krænget  over  i en  ganske 
anden  Retning,  ved  at  Digtningen  fulgte  et  svagt,  tvetydigt 
Vink,  som  gaves  i den  oprindelige  Text. 

Der  fortælles  i Vidsid,  v.  5-9,  at  Ealhhild,  »den  trofaste 
Fredsvæverske«,  drog  ud  for  at  gæste  Ermanrik,  Goter- 
kongen,  den  »vrede  Troskabsbryder«.  Her  er  nu  »Freds- 
væversken« i Ulvilda-Sagnet  sporløst  forsvunden.  Sagn- 
overleveringen har  bidt  sig  fast  i det  andet  Punkt,  at 
Ealhhild  rejste  til  den  »vrede  Troskabsbryder«.  Hvad  vilde 
hun  dér?  Hun  vilde  vel  spinde  Rænker  sammen  med  ham 
mod  et  eller  andet  uskyldigt  Offer.  Mod  hvem?  Det  maatte 
sikkert  være  mod  den  næste  fremragende  Person  i Remsen, 
altsaa  Heoden,  alias  Danekongen  Hading. 

Altsaa,  Ealhhild  blev  til  den  rænkefulde  Prinsesse  Ul- 
vilda; hendes  Gæsteven,  Goteren  Eorm(anric),  den  »vrede 
Troskabsbryder«,  blev  til  hendes  troløse,  oprørske  Hus- 
bond, Guth-orm  (jfr.  Alfhild  g.  m.  Gudrød,  Yngl.  Sag.  c.  33); 
og  Heoden  blev  til  det  sagesløse  Offer,  hendes  egen  Fader 
Hading.  Dette  var  ganske  lige  ud  ad  Landevejen  efter  gængs 


36 


GUDMUND  SCHUTTE 


58 


episk  Udvikling.  Mere  paafaldende  er  det,  at  Guthorm  gøres 
til  en  tarvelig  Almuesmand,  som  Ulvilda  skammer  sig  ved; 
det  er  unægtelig  en  svær  Degradering  for  den  navnkundige 
Goterkonge.  Det  maa  imidlertid  huskes,  at  Ermanrik  var 
temmelig  fremmed  for  dansk  Overlevering;  for  de  fleste 
Tilhørere  var  det  blot  et  tomt  Navn.  Man  forefandt  Navnet 
i Fyrstelistens  første  Linje,  — det  var  alt;  saa  digtede  man 
selv  videre  efter  eget  Tykke.  Og  paa  den  Maade  fik  man 
da  Intrigen  færdig. 

Hvordan  Ulvilda  haanede  og  ophidsede  sin  Husbond, 
gengives  af  Saxe  meget  ordrigt,  efter  hans  Sigende  nogen- 
lunde i de  samme  Udtryk,  som  hun  selv  brugte. 

»Med  slige  Ord  trængte  Ulvilda  ind  paa  sin  Mand,  og  han  lod 
sig  daare  og  lovede  at  hjælpe  hende  med  at  fremme  Svigen.  ]SIen 
Hading  var  i Drømme  bleven  varet  mod  sin  Svigersøns  onde 
Anslag;  og  vel  gav  han  Møde  ved  det  Gilde,  som  hans  Datter 
under  Venskabs  Dække  gjorde  for  ham,  men  i Nærheden  stillede 
han  væbnede  Mænd  paa  Vagt  for  i Nødsfald  at  kalde  dem  til 
Hjælp  mod  de  onde  Anslag.  Mens  han  nu  sad  og  holdt  Maaltid, 
stod  den  Hirdsvend,  der  var  udseet  til  at  øve  Udaaden,  med 
Sværdet  skjult  under  Kappen,  og  ventede  tavs  paa  den  rette  Stund 
til  at  sætte  sit  Forsæt  i Værk.  Men  Kongen  fik  Øje  paa  ham  og 
gav  med  Luren  de  i Nærheden  opstillede  Hærmænd  et  Tegn;  de 
ilede  ham  flux  til  Hjælp,  og  nu  slog  Fals  sin  egen  Herre  paa 
Hals.« 

Guthorm  maa  vel  tænkes  at  være  falden  paa  sine  Gæl- 
ninger, men  det  fortæller  Saxe  ikke  udtrykkelig.  Han  gaar 
uden  lang  Snak  videre  i Texten. 

Her  maa  vi  nu  springe  frem  til  S.  74,- hvor  der  fortælles, 
at  Frode  kom  i Kamp  med  en  frisisk  Viking  ved  Navn 
Vittho,  som  naturligvis  blev  overvunden.  Dette  seer  ud 
til  at  være  en  lidt  vildfarende  Vidsidreflex,  thi  forud  for 
Offa  (v.  35)  nævnes  Witta  som  Fyrste  over  Svaberne  (v.  22). 
Hans  Stilling  mellem  Hagena,  Heoden  og  Wada  viser,  at 
han  maa  have  noget  med  Hjadningesagnkredsen  at  gøre, 
hvorhen  jo  ogsaa  Frode  hører  ifølge  Kudrunkvadet.  Miillen- 
hoff  i »Sagen  der  Hzgt.  Schleswig,  Holstein  u.  Lauenburg« 

Nr.  400,  S.  242,  gør  opmærksom  paa,  at  Vitte  og  Vatle  i 
sønderjyske  Sagn  er  Navnene  paa  to  venskabelig  forbundne 
Dværge. 

Medens  dette  Optrin  af  Frodes  Kampe  seer  ud  til  at 
være  kommet  noget  ud  af  Plads,  bliver  Vidsid- Rækkefølgen 
atter  overholdt  med  Nr.  2 af  Ulvildas  Ægteskaber.  Den 
anden  af  Fyrstelistens  Personer,  der  kan  gøre  Krav  paa 
Prinsessen,  er  selvfølgelig  Anglerkongen  Offa,  den  eneste 
Fyrste,  der  i Vidsid  I hædres  med  hele  10  skildrende 
Linjer.  Til  ham  svarer  Saxes  Ubbe,  S.  72.  Men  ligesom 
ved  Guthorm  er  der  ogsaa  her  sket  en  Degradering:  den 
navnkundige  Offa  er  hleven  reduceret  til  en  lavhaaren 
Mand,  der  kun  hæver  sig  i Tillid  til  sin  Hustrus  høje  Byrd. 
Her  er  atter  Ulvilda  paa  Spil,  siger  Saxe.  Ubbe,  der  hidtil 
havde  styret  som  Frodes  Jarl,  tiltog  sig  Kongedømmet  i 
hans  Fravær.  Men  snart  kom  Frode  hjem,  fangede  Ubbe 
og  lod  ham  føre  frem  for  sig.  Imidlertid  lod  han  Naade 
gaa  for  Ret;  thi,  siger  Saxe,  »han  vilde  hellere  tilgive  end 
straffe  ham  for  hans  onde  Id,  fordi  han  tyktes  ham  at  have 
stræbt  efter  Riget  mere  efter  sin  Vivs  Raad  end  af  egen 
Vilje«.  Altsaa  nøjedes  da  Frode  med  at  tage  Ulvilda  fra 
Ubbe  og  give  hende  en  anden  Husbond. 

Ulvildas  Husbond  Nr.  3 bliver  Scot,  »efter  hvem  Skot- 
terne har  Navn«,  S.  73.  Det  er  muligt  at  her  delvis  fore- 
ligger en  Reflex  af  Ymbrerfyrsten  Sceafthere,  der  i Fyrste- 
listen Vidsid  I har  Plads  i Vers  32,  altsaa  kort  forud  for 
Offa.  Men  iøvrigt  er  Scot  baade  efter  Plads  og  Navn  en 
direkte  Afspejling  af  Skottefolket,  som  omtales  i Rejse- 
skildringen Vidsid  II  V.  79,  altsaa  paa  den  rigtige  Plads 
efter  Offa  og  før  Episoden  med  Hunding  = Vidsids  Hun- 
dinger  v.  81. 

Sagnets  Ledemotiv  af  Rænker  og  Frændesvig  fortsættes. 
Frode  brugte  Tvang  for  at  faa  Ulvilda  gift  med  Scot,  for- 
tælles der,  men  var  ellers  mild  mod  hende  og  fulgte  hende 
paa  Vej  med  kongelige  Vogne. 

»Trods  Broderens  Godhed  aflod  hun  dog  ej  det  mindste  fra 
sit  gamle  haardnakkede  Had  og  plagede  sin  ny  Ægtefælle  med 
stadig  at  raade  ham  til  at  “fælde  Frode  og  tage  Danernes  Rige.  . . 
Da  hun  kun  fandt  døve  Øren  hos  sin  Husbond,  stræbte  hun  ham 
efter  Livet  istedenfor  sin  Broder  og  lejede  nogle  Mænd  til  at  skære 
Halsen  over  paa  ham  i Søvne.  Men  Scot  fik  af  en  Tærne  Nys 
herom,  og  den  Nat,  han  havde  hørt.  Drabet  skulde  gaa  for  sig, 
lagde  han  sig  brynjeklædt  paa  Lejet.  Ulvilda  spurgte  ham,  hvor 
det  kunde  være;  han  svarede,  at  det  havde  han  nu  Lyst  til.  Da 
de  nu  troede,  han  laa  i dyb  Søvn,  brød  Lejesvendene  frem,  men 
han  sprang  ud  af  Sengen  og  slog  dem  ihjel.« 

Saxe  glemmer  at  fortælle  om  den  Irettesættelse  eller 
Tugtelse,  man  venter,  Ulvilda  maatte  faa  for  sin  Adfærd. 
Det  hele  Svigmotiv  gaar  ham  fra  nu  af  overhovedet  af 
Minde  og  skimtes  kun  svagt  igen  ved  Sagnets  Slutning. 

Der  fortsættes  med  en  Skildring  af,  hvordan  Frode  efter 
sine  store  Sejre  i Østerleden  nu  ogsaa  kom  i Tanker  om 
at  ville  vinde  Ry  i Vesterleden.  Særlig  udmales  hans  Felt- 
tog til  Brittannien,  hvor  Scot  støder  til  ham  med  en  væl- 
dig Hjælpehær,  S.  78.  Som  Viking  i Øst  og  Vest  svarer 
Frode  her  til  den  vidtrejste  Sanger  Vidsid,  der  udstrækker 
sine  Rejser  lige  fra  Kina  til  Brittannien.  Kampene  med  Britter 
og  Skotter  og  Forbundet  med  Skottekongen  Scot  svarer  til 
Vidsid  V.  79 — 80,  hvor  Sangeren  gæster  Skotter,  Pikter  og 
Lidwicinger,  dvs.  Bretoner.  Naar  der  spørges  om,  hvorfor 
netop  dette  Afsnit  af  Vidsidremsen  valgtes  til  at  skænke 
Ulvilda  en  Husbond  og  til  at  udmales  med  bred  Pensel, 
saa  kan  dertil  svares,  at  Vesterviking  vel  var  den  mest 
yndede  Tumleplads  for  nordisk  Fantasi. 

Hjemvendt  til  Danmark,  bydes  Frode  til  Gilde  af  Scato, 
udæskes  til  Holmgang  af  Hunding  og  fælder  ham,  S.  79. 
I Vidsidkvadet  drager  Sangeren  fra  Brittannien  til  Hundin- 
gerne,  dvs.  et  Folk  i Nordtyskland,  altsaa  i Danmarks  Nabo- 
lag, V.  81. 

Da  to  afFrodes  Kammersvende  stræbte  ham  efter  Livet,  skal 
Ulvilda  ved  denne  Lejlighed  have  givet  ham  en  Kjortel,  som 
Vaaben  ikke  bed  paa.  Men  netop  denne  Kjortet  blev  hans 

Død,  da  han  kvaltes  af  sin  Krops  Hede  indeni  den,  S.  79— 
80.  — Her  kommer  Saxe  atter  i Tanker  om  Motivet  med 
Ulvilda,  som  har  været  underlig  skudt  i Baggrunden  under 
hele  Fortællingen  om  Frodes  Sammenstød  med  Brittanniens 
Folk  og  Hunding.  Det  svarer  nogenlunde  til  Vidsid,  hvor 
Dronning  Ealhhild  dominerer  Indgangslinjerne,  derpaa  for- 
svinder og  først  genopdukker  ved  Slutningen  af  Vidsid  IL 
Som  Ulvilda  skænker  den  hjemvendte  Frode  en  kostbar 
Kjortel,  saaledes  skænker  Ealhhild  den  hjemvendte  Vidsid 
en  kostbar  Guldring.  Naturligvis  er  der  en  slem  Forskel 
paa  Gavens  Hensigt  og  Virkning:  oprindelig  skænkedes  den 
af  et  ærligt  Hjærte,  men,  som  den  udgaar  fra  Ulvilda,  volder 
den  Modtagerens  Død.  Dog  denne  Ændring  er  en  nødvendig 
Følge  af,  at  den  højtfejrede  Dronning  Ealhhild  overhovedet 
er  bleven  krænget  om  til  en  nedrig  Rænkespinderske. 

Ulvilda-Sagnet  kan  nærmest  kaldes  Suppe  paa  en  episk 
Pølsepind.  Vidsid  frembød  en  Fortælling  om  den  navn- 
kundige Dronning  Ealhhilds  Rejse  til  den  »vrede  Troskabs- 
bryder«, Goterkongen.  Dette  har  Sagndigteren  forbundet 
med  to  mytiske  Kvindemotiver,  der  fulgte  med  Vidsid- 
listens Personer:  1)  Valkyrjen  Hild  (halvt  Navnesammen- 
fald!), der  sviger  sin  egen  Fader  og  til  evig  Tid  optræder 
som  de  faldne  Krigeres  Kampvækkerske;  2)  Offas  grumme 
Dronning  t^rydo,  der  volder  mange  Mænds  Død.  Af  alt  dette 
er  der  uddraget  en  Fortælling  om  Ulvildas  evige  Intrigering. 
Personerne,  hun  faar  at  gøre  med,  har  Digteren  plukket 
ud  af  Listerne  over  Fyrster  og  Folk.  Med  Stillinger  og 
episke  Motiver  har  han  udstyret  dem  helt  vilkaarlig,  som 
det  faldt  ham  ind.  Sangeren  Vidsids  Rolle  overtages  af  den 
vidtrejste  Vikingkonge  Frode,  der  (efter  hvad  vi  kan  skønne) 
bliver  Ulvildas  sidste  og  egentligste  Offer. 


Sagnet  om  Alvilda  og  Frode  Fredegod. 

Den  norske  Saga  om  Alvilda  og  Frode  Fredegod  er 
vigtig  for  vor  Forstaaelse  af  Sagnudviklingen,  fordi  den 

i sig  forener  en  hel  Række  Motiver  fra  de  andre  Varianter. 
Navneligningerne  stiller  sig,  som  følger. 

Vidsid.  Saxe. 

Ealhhild  5.  Alvilda  221. 

Hunners  Konge  18.  Hun,  Hunners  Konge  232. 

Hagena,  Heoden,  Glommum  21.  Hithin,  Hogin  238,  Ønev,  Glo- 

mer  239. 

Hælsingum  22,  Hnæf  29.  Helsinger  239. 

Hun  Hætweruin  (i  Saxland)  33.  Hun  i Saxland  (forskellig  fra 

Kong  Hun)  240. 

Sweom  31,  Alewih  35.  Sveakonge  Alric  242. 

I Valget  af  Hovedpersonerne  Alvilda  og  Frode  Fredegod 
er  vor  Saga  selvfølgelig  en  Dublet  af  den  ligeledes  norske 
Saga  om  Ulvilda  og  Frode.  Men  den  kvindelige  Top- 
figur er  fra  at  være  Frodes  Søster  her  gaaet  over  til 
at  blive  hans  Dronning.  Om  Hadingsagaen  minder  det 
Forhold,  at  Hjadningsagnet  indgaar  som  Hovedpart  i For- 
tællingen; men  medens  dennes  mytiske  Heltinde  Hild  oven- 
for ikke  taalte  noget  andet  Kvindemotiv  ved  sin  Side,  seer 
vi  her  den  stereotype  Alvilda  som  Topfigur,  svarende  til 
Vidsids  Ealhhild.  Om  Hervararsaga  minder  den  ind- 
flettede Kamp  mod  Hunnernes  Konge  Hun  = Kampen 
mod  Hunnernes  Konge  Humle  i Herv.  = Kampen  mod 
Hunnernes  Konge  Ætla  i Vidsid  119  ff. 

Et  interessant  og  tydeligt  Minde  om  Vidsid  er  det,  at 
Sagaen  skelner  Hunnerkongen  Hun  fra  en  underordnet 
Saxerfyrste  af  samme  Navn  = HæUverer-fyrsten  Hun, 
Vids.  33.  I det  hele  er  den  her  paaviste  Variant  et  af  de 
mest  indl5^sende  Exempler  paa  Vidsidreflexer. 

Sagnet  om  Ulvilda,  Frode  og  Haldan  Bjærgram. 

Sagaen  om  Ulvilda,  Frode  og  Haldan  hører  til  Saxes 
norske  Stof;  Albert  Jensen  har  i norsk  »Historisk  Tidsskrift« 
(1925)  370  paavist,  at  Haldan  delvis  svarer  til  Hjadning- 
mytens  Hedin.  løvrigt  medtager  jeg  i dette  Afsnit  Stof  fra 
Saxe,  der  strækker  sig  indtil  henimod  Sagntidens  Slutning. 

Det  er  ikke  Meningen  dermed  at  ville  paastaa,  at  det  re- 
præsenterer een  og  samme  Sagnkilde,  men  jeg  lader  det 
kun  staa  her,  fordi  jeg  ikke  finder  andet  Sted  at  indordne 
det  paa.  Navneligningerne  er,  som  følger. 


Vidsid. 

Ealhhild  5. 

Hagena,  Heoden  21. 

Witta  weold . . Hælsingum  22. 
Sigchere  28. 

Alewih  35. 

Hundingum  81,  Eormanric  88, 
Ealhhild  97. 

Eormanric  111. 

Becca  115. 


Saxe. 

Ulvilda  320. 

Haldan,  Haquin  323. 
Vitolf  i Helsingia,  323. 
Sigar  334. 

Alf  334. 

Alvilda  335,  Hunding  350. 

Jarmeric  408. 

Bicco  412. 


Ulvilda  staar,  som  sig  hør  og  bør,  ved  Sagaens 
Top,  ligesom  Ealhhild  ved  Toppen  af  Vidsidsamlingen. 
Naar  hun  kives  med  en  Svigerinde  om  Rang  og  Byrd  og 
ophidser  sin  Husbond  F'rode  til  at  afbryde  al  Omgang 
med  Broderens  Familie,  saa  svarer  det  nøje  til  Skildringen 
af  Frodes  Søster  Ulvilda  og  har  samme  Motivering. 

Den  øvrige  Fortælling  om  Frode  og  Haldan  er  en  Blan- 
ding af  Skjoldungsagn  og  Hjadningsagn.  Af  Interesse  er 
følgende  Stykke,  hvis  Afstamning  fra  Hjadningmyten  er 
paavist  af  Albert  Jensen. 

Haldan  »lagde  Haand  paa  Sverige  og  fældede  dets  Konge  i 
Strid.  Dernæst  vilde  han  holde  Slag  med  hans  Dattersøn  Erik, 
Søn  af  hans  egen  Farbroder  Frode;  og  da  han  hørte,  at  han 
havde  en  Kæmpe  ved  Navn  Haquin,  som  vidste  at  døve  Sværd 
ved  Tryllekvad,  lod  han  gøre  en  vældig  jærnbunden  Kølle,  for 
med  Egebul  at  overvinde  Trolddommens  Magt.  Han  foer  med 
Hjælm  paa  Hovedet,  men  uden  Skjold,  midt  ind  blandt  de  vildt 
fremstormende  Fjender  og  svang  med  begge  Hænder  sin  Egebul . .; 
Enden  blev,  at  han  med  et  mægtigt  Kølleslag  knuste  Kæmpen.  . . 
Ikke  des  mindre  blev  han  overvunden  og  undveg  til  Helsing- 
land.  Her  tyede  han  til  en  Mand  ved  Navn  Vitolf,  som  fordum 
havde  tjent  i Kong  Haraids  Gaard,  for  at  søge  Lægedom  for  sine 
Saar.  Det  meste  af  sin  Tid  havde  Vitolf  tilbragt  under  Vaaben, 
men  omsider  var  han  efter  sin  Høvdings  ynkelige  Død  draget 

bort  til  dette  øde  Land,  hvor  han  havde  lagt  sig  efter  Bondesyssel 
og  glemt  sin  vante  Vaabenfærd,-  Han  havde  ofte  været  udsat  for 
Fjendens  Spyd  og  havde  ved  idelig  at  helbrede  sine  Saar  vundet 
ikke  liden  Indsigt  i Lægekunsten;  men  naar  nogen  med  fagre 
Ord  bad  ham  om  Hjælp,  havde  han  for  Skik  at  sende  dem  en 
lønlig  Skade  paa  Halsen  istedenfor  at  helbrede  dem;  thi  han  reg- 
nede det  for  en  større  Ære,  naar  man  ved  Trusler  tvang  ham  til 
at  tjene  sig,  end  naar  man  venlig  bad  ham  derom.  — Da  nu  Eriks 
Hærniænd  vilde  lægge  sig  paa  Lur  ved  hans  Gaard  for  at  fange 
Haldan,  blændede  han  deres  Syn,  saa  de  end  ikke  kunde  se  saa 
langt  som  til  det  nærmeste  Hus.  . Ved  hans  Hjælp  vandt  Haldan 
sin  fulde  Førlighed  igen.« 

Dette  Stykkes  Afstamning  fra  Hjadningmyten  er  umis- 
kendelig. Der  fortælles  i Kudrundigtet  om  den  forbitrede 
Kamp  mellem  Hagene  og  Heteles  Ven  Wate  = Hæl- 
singernes Fyrste  Wada  i Vidsid  v.  22.  Efter  Kampen 
læger  Wate  de  overlevende  Kæmpers  Saar;  da  man  beder 
ham  læge  ogsaa  Fjendernes  Høvding  Hagene,  afviser  han 
først  Opfordringen  med  disse  Ord:  »ich  bin  ir  arzåt  niht«, 
str.  533  (Martin).  Vi  har  allerede  ovenfor  fundet  Kamp- 
scenen afspejlet  i Hadingsagaens  Skildring  af  Kampen 
mellem  de  to  vrede  Gubber  og  Hadings  følgende  Flugt  til 
Helsingland.  Paa  nærværende  Sted  er  der  indtraadt  en 
dobbelt  Personforskydning.  I Kampskildringen  er  Wate  af- 
løst af  Haldan  = Hading,  Hetele,  i hvis  Interesse  Kam- 
pen udkæmpes;  derimod  huskes  ogsaa  her  Flugten  til 
Wates  Land  Helsingland.  Ved  den  paafølgende  Lægedoms- 
Akt  er  Wate  afløst  af  Vitolf,  dvs.  Wadas  Sidemand  Witta 
i Vidsid;  Udvidelsen  -olf  skyldes  en  Radbrækning  af 
Textens  Witta  weold,  »Witta  regerede«.  Den  hele  For- 
tælling staar  uden  synderlig  Sammenhæng  med  det  øvrige 
Sagn,  og  den  stærke  Udmaling  er  ret  umotiveret.  Men  det 
er  netop  typisk  for  Heltesagnet,  at  det  ofte  kaster  sin  Kær- 
lighed paa  uvæsentlige  Biepisoder,  som  udmales  atter  og 
atter  med  største  Grundighed;  et  tilsvarende  Exempel  fra 
Nibelungsagnet  er  Hagenes  Rotur  paa  Donau,  hvor  han 
brækker  en  Aare. 

I Forhold  til  Haldansagnet  staar  Sigarsagnet  hos  Saxe 
paa  den  rigtige  Vidsidplads,  — medens  det  derimod,  som 
vi  ovenfor  saa,  er  rykket  for  langt  ned,  naar  vi  tager 
Hensyn  til  Saxes  Afspejling  af  Vidsidrækkefølgen  som  Hel- 
hed. Dermed  skal  ikke  være  sagt,  at  Haldansagnet  og 
Sigarsagnet  har  dannet  nogen  egentlig  Enhed  i Overleve- 
ringen; ifølge  Axel  Olrik  er  jo  Haldansagaen  en  norsk 
Kilde,  medens  derimod  Saxes  Fremstilling  af  Sigarsagnet 
røber  væsentlig  danske  Træk.  Imidlertid  er  det  muligt,  at 
de  to  Sagn  allerede  forud  for  Saxe  har  været  bragt  i en 
eller  anden  Forbindelse. 

Alvilda  som  Alf  Sigarsøns  Brud  turde  vel  skyldes  Om- 
talen af  Ealhhild  ved  Slutningen  af  Vidsid  II,  og  fra  samme 
Stykkes  Hundinger  v.  81  stammer  aabenbart  Hunding  i 
Saxes  Opremsning  af  de  fem  Landsstyrere  efter  Sigarslægtens 
Undergang. 

En  umiskendelig  Vidsidreflex  er  endelig  Jarmerics  og 
Biccos  Indførelse  ved  Sagntidens  Slutning.  Den  paafølgende 
danske  Urkonge  Sne  er  ligesom  en  Skillestreg,  der  udtrykker, 
at  her  hører  Vidsidstoffet  op  og  den  rent  nordiske  Over- 
levering tager  fat. 

Sagnet  om  Alfhild  og  Angantyr. 

Sagaen  om  Frode  Fredegod  hos  Saxe  indeholder  et 
Stykke  om  Angantyr  og  hans  Frænder.  I dette  Tilfælde  er 
Saxe  dog  ikke  vor  Hovedkilde,  men  Overleveringen  er  fyldig 
repræsenteret  paa  norsk-islandsk  Grund;  til  de  paagældende 
Kilder  hører  Eddakvadet  Hyndlulj65,  Orvarodds  Saga  og 
fremfor  alt  Hervararsaga.  Imidlertid  er  Saxes  Text  ikke 
uden  særlig  Værdi;  hans  Gengivelse  af  Angantyrs  Brødre- 
flok fastholder  den  oprindelige  Vidsidrækkefølge  bedre  end 
nogen  anden  Kilde.  — Navneligningerne  er,  som  følger. 

Vidsid.  NorskeSagn. 

Ealhhild  5.  Alfhildr  Herv.  1.  (Almveig 

Hyndl.,  Alvig  hin  spaka  Skåld- 
skaparmål  c.  73). 


Historisk  Tidsskrift.  9.  R.V. 

V i d S i d. 

eastan  8. 


Heoden  21. 

Breoca  Brondingum,  Billing  25. 
{^yringum  30. 


OngendJ)eow  31,  Hætwer  . . 33, 
Herefarena  34. 
mid  Hunum,  Hredgotum  57. 

Herelingas  112. 

HeajDoric,  Sifeca  (m.), 
Incgen])eow  115. 
WifD-Myrgingas,  ^Y^"rmhere  118- 
119,  kæmper  mod  .Ellas  Folk 
122. 


Rædhere,  Bondhere,  Gislhere 
123. 

(Ealhhild  slutter  Vidsid  II 
V.  97-102). 


Norske  Sagn. 

I Austrveg  Herv.  3,  austr  H^mdl. 
str.  24  (=  Orv.),  austan  af 
Flæmingjalandi  Orv. 

Bildr,  Bagi  Orv.;  Brander  Saxe 
250. 

Tyrfingr  Hyndl.,  Orv.  (Tirvingar 
Saxe). 

Haddingjar  Hyndl.  Oix\  (Had- 
din  gi  Saxe). 

Hiortwar  . .,  Hiarthwar-rani, 
Angantir  Saxe  (bagerst  i Listen). 

Beidgotaland  Herv.  9,  (Huna- 
land  10). 

Haraldr  Herv.  9. 

HeiOrekr,  Sifka  (f.),  Hlpør, 
Angantyr  Herv.  10. 

Ormarr  Herv.  12,  i M^^rk-Vidr 
Herv.  14,  kæmper  mod  Humlis 
Folk  Herv.  14.  (Ormarr  fostrer 
Her-vpr  f WAnnn-here; 
Humli  = Hiimbers,  rois  des 
Hunus,  hos  Wace,  = Ætla). 

Gizurr  Grytingalidi  Herv.  14, 
Randvérr  Herv.  16  (Søn  af 
Radbardr,  Langfedgatal,  Søn 
af  Alfhildr,  Herv.  16). 


Hovedindholdet  kendemærkes  ved,  at  efter  den  kvinde- 
lige Topfigur  Alfhild  følger  en  Skildring  af  Hunner- 
kampen;  det  samme  har  vi  fundet  efter  Alvilda  i Frode 
Fredegods  Saga,  og  Modellen  er  Hunnerkampen  efter  Ealh- 
hilds  Optræden  i Vidsid. 

Den  foreliggende  Sagnsamling  har  sin  Interesse  ved  at 
vise  os  et  LTgrundlag,  der  er  delvis  fuldstændigere  end  den 
Version  af  Vidsid,  som  vi  kender.  Medens  Vidsid  har  Top- 
figuren Ealhhild  forud  for  Hovedafsnit  I og  bagefter  Hoved- 
afsnit II,  er  der  intet  Spor  af  denne  Figur  bagefter  HI;  der- 
imod i Hervararsaga  staar  Alfhild  ved  Indgangen  og  ved 
Udgangen,  saa  hun  peger  tilbage  paa  en  Version,  hvor  hun 

fuldtud  har  udfyldt  den  Opgave  at  tjene  som  samlende 
Ramme.  Endvidere  finder  vi  i Hervararsaga  og  de  til- 
hørende Overleveringer  en  Række  Navne,  som  Vidsid  ikke 
kender,  men  som  utvivlsomt  gaar  tilbage  til  Folkevandrings- 
tiden: Hiarrandi  som  Repræsentant  for  Hjadningmyten  i 
Angantyrs  Brødretlok  hos  Saxe;  Tyrfingr  = Opnævner  for 
Tervinger  = Vestgoter;  Gizurs  Tilnavn  GrytingaliSi,  dvs. 
Fyrste  for  Greutunger  = Østgoter;  HarfaSa  fjpll  = Kar- 
paterne; Danpar  = Dnjepr,  Dun-hei5i  = de  lugiske  Duners 
Land  i Slesien. 

Ealhhild  er  i Hervararsaga  halvvejs  mytiseret,  som  det 
fremgå  ar  af  følgende  Fortælling  om  Alf  hild. 

»Alf  hed  en  Konge,  som  styrede  Alflieimar;  Alfhild  hed  hans 
Datter.  Alflieimar  hed  dengang  Landet  mellem  Gotaelven  og  Raum- 
elven.  En  Høst  blev  der  gjort  stort  Diseblot  hos  Kong  Alf,  og  Alf- 
hild gik  til  Blotet;  hun  var  fagrere  end  alle  Kvinder,  og  alt  Folket 
i Alflieimar  var  skønnere  at  se  end  andet  Folk  paa  den  Tid; 
men  om  Natten,  da  hun  rødfarvede  Alteret,  tog  Starkad  Alu- 
dreng  Alfhild  bort  og  havde  hende  hjem  med  sig.  Kong  Alf  an- 
raabte  da  Thor  om  at  lede  efter  Alfhild,  og  siden  dræbte  Thor 
Starkad.  Da  for  Alfhild  hjem  til  sine  Frænder.«  — Fra  hendes 
Datter  Baiighild  nedstammede  Angantyrs  Æt. 

Den  samme  Person,  Alfhild  fra  Alflieimar,  optræder  i 
Yiiglingasaga  c.  53;  her  hedder  Faderen  blot  Alfarin  og 
hun  giftes  med  Gu5rp5r  hinn  mikillåti,  jfr.  Ulvilda  g.  m. 
Guthorm,  Saxe  57.  Til  alt  dette  Sagnvæv  foreligger  der  i 
Vidsid  ingen  anden  Motivering,  end  at  Ealhhild  var  nævnt 
paa  stærkt  fremskudt  Plads,  og  at  Fantasien  derfor  nød- 
vendig maatte  søge  at  forklare  denne  hendes  Stilling  paa 
en  eller  anden  Maade.  Det  eneste  Spor  af  Vidsidreflex  i 
Skildringen  af  Alfhilds  Forhold  er  maaske  Datterens  Navn 
Baughild;  det  turde  være  et  afbleget  Minde  om,  at  Ealh- 
hild efter  sin  Hjemkomst  fra  Ermanriks  Hof  skænkede 
Sangeren  Vidsid  en  Ring,  oldeng.  beag,  oldn.  baugr,  v. 
90—97. 

Hyndlulj65  erstatter  Angantyrs  Stamm emoder  Alfhild 

med  Almveig,  gift  med  Halfdan  Gamle;  Snorre  kalder  hende 
i Skåldskaparmål  c.  73  for  A\\ig  hin  spaka,  Datter  af  Kong 
Eyvind  hin  rige  af  Holmgard.  En  tilsvarende  Radbrækning 
af  Navnet  kendes  fra  det  danske  Runekongetal,  hvor  Frodes 
Hustru,  som  ellers  hedder  x\lvilda  eller  Ulvild,  til  en  For- 
andring kaldes  Alogh,  var.  x\lof{)  el.  Alath. 

Det  vil  maaske  endnu  forekomme  Læseren  en  altfor 
dristig  Tanke,  at  Almveig-Alvig  skidde  være  en  Radbræk- 
ning af  i\lfhild-Ealhhild.  Men  den  videre  Sammenhæng 
gør  denne  Slutning  uundgaaelig.  I Hyndluljod  str.  16  frem- 
stilles x\hnveig  som  Moder  til  4 Fyrsteætter:  Skjoldunger, 
Skilvinger,  Ødlinger,  Ynglinger.  Snorre  har  et  noget  afvi- 
gende Udvalg  af  Efterkommere  efter  Alvig  hin  spaka:  Hil- 
dinger,  Nivlunger,  Ødlinger,  Ynglinger,  Døglinger,  Brag- 
ninger,  Bndlunger,  Lofdunger,  Siklinger;  som  Repræsen- 
tanter for  Nivlunger  og  Ødlinger  nævnes  henh.  Gjuke  og 
Kiar.  Dette  Stykke  er  en  Udvidelse  af  det  indledende  Stor- 
magtsafsnit i Vidsid  Fyrsteliste.  Skjoldungerne  svarer  til 
Scealdwea  i den  sekundære  Vidsid,  Fyrstestamtavlen; 
Budlunger  svarer  til  Vidsids  xEtla,  Gjuke  til  Gifica,  Kiar 
til  Casere,  Ynglinger  til  Ongendf)eow,  Bragninger  vel  til 
Breoca,  Siklinger  til  Sigehere.  Den  efter  Fyrsteætterne 
følgende  Opregning  af  menige  Personer  under  Fællestitlen 
x\ngantyrs  Brødre  svarer  til  Vidsids  Fyrster  af  lavere  Rang, 
der  følger  efter  Stormagtsafsnittet.  Saaledes  vil  det  sees,  at 
Eddaoverleveringen  endnu  t}Melig  afspejler  det  Rangskel, 
der  gøres  i Vidsid. 

Fødestedet  for  x\ngantyrs  Brødreflok  stedfæstes  fast- 
staaende  ved  Udtryk  som  »østen«,  »øster«,  »Østervej«, 
jfr.  Hyndl.  str.  24:  [Deir  i Bolni  austr  bornir  våru.  Dette 
er  en  tydelig  Reflex  af  Ealhhilds  Rejse  til  Kong  Ermanrik 
»eastan  af  Ongle«,  Vidsid  v.  8. 

Angantyrs  Brødreflok  svarer  til  Vidsids  Fyrsteliste, 
hvad  jeg  allerede  har  paapeget  i »x\rkiv  f.  nord.  fil.  XXXVI 
19  ff.  — Navnene  er  for  Størstedelen  radbrækkede,  eller  og- 
saa  er  de  tillæmpede  med  Henblik  paa  den  senere  følgende 

Sagnhandling.  Heoden  er  erstattet  af  de  to  Maddinger,  som 
svarer  til  Hading  i den  ovenfor  paaviste  Afspejling  af  Hjad- 
ningmyten;.  ved  Siden  af  dem  staar  i Saxes  Version  Heodens 
Ven,  Sangeren  Hiarrandi.  Thyringerfolket  er  afløst  af  Tyr- 
fingr,  Opnævner  for  Tervingerne  dvs.  Vestgoterne,  hvis 
Skæbner  fremstilles  nedenfor  i Skildringen  af  Hunnerkam- 
pen. Folket  Hætwererne  er  blevet  til  Personen  Hervardr, 
medens  det  genetiviske  Folkenavn  Herfarena  er  blevet 
spaltet  i to  Personer,  Hiartwar  og  Rani.  Paa  Bagvægt- 
pladsen  har  Saxe,  som  sig  hør  og  bør,  Angantir,  der  svarer 
til  Vidsids  Sveakonge  Ongend|)eow. 

Hervararsaga  har  flyttet  Hovedpersonen  fra  Bagvægt- 
pladsen  hen  paa  Forvægtpladsen,  hvad  der  er  en  Ændring 
af  det  overleverede,  men  ikke  i Strid  med  Reglerne  for 
folkelig  Fortælling.  Den  samme  Flytning  har  HyndlulJ65 
og  Orvarodds  Saga  villet  foretage,  men  idet  her  Stavrims- 
ordningen fastholdes,  kommer  Angantyr  ikke  til  at  staa 
rigtig  paa  Forvægtspladsen,  men  først  som  Nr.  4:  Hervarår, 
Hj  prvar 5r,  Hrani,  Angantyr. 

Det,  der  i Sagnet  fortælles  om  den  navnkundige  Viking 
Angantyr,  er  et  Supplement  til  Beovulfs  Skildring  af  Svea- 
kongen  Ongend{)eow;  vi  erfarer  herigennem,  at  Skuepladsen 
for  denne  svenske  Helts  Gærninger  er  Kattegategnene. 

Slutningen  af  Hervararsaga  handler  om  en  Angantyr 
Nr.  2,  som  holdes  tydelig  skilt  fra  Nr.  1 og  er  en  helt 
anden  Person,  nemlig  Romerstatholderen  Aétius,  ogsaa 
kaldet  Agetius,  og  (hos  Nennius)  Aequantius.  I Virkelig- 
heden har  han  kun  at  gøre  med  den  ene  af  de  skildrede 
Hunnerkampe,  nemlig  Attilas  Nederlag  ved  Chålons  i Gal- 
lien; herhen  hører  Vidsids  Navnepar  Hli|)e,  Incgenf)eow 
= Frankerkongen  Chlodjo  og  Romerstatholderen  Aétius. 

Den  anden  Hunnerkamp  er  bleven  knyttet  til  Angantyr, 
væsentlig  fordi  Skildringen  af  den  i Vidsid  følger  umiddel- 
bart efter  Omtalen  af  Hli{)e  og  Incgen{)eow.  Much  for- 
moder, at  Angantyr  er  bleven  sammenblandet  med  Lang- 
barderkongen  Agilmund,  der  ifølge  Paul  Warnefrid  I 16 

blev  overfalden  og  fældet  aL  Bulgarerne;  denne  Agilmund 
forekommer  som  Ægelmund  umiddelbart  forud  for  Vid- 
sids Skildring  af  Hunnerkampen,  v.  117.  Muchs  Formodning 
kan  have  sin  Sandsynlighed,  men  den  er  ikke  strængt  nødven- 
dig for  at  forklare  Sammenkædningen  af  de  to  Hunnerkampe. 

Skuepladsen  er  udstyret  med  rige  Enkeltheder,  fyldigere 
end  i Vidsid:  Tyrfingr  = Tervinger,  Grytinger  = Greutunger, 
Dunheidi  = de  lugiske  Duners  Land,  Myrkvidr  = got. 
Miriquidu,  Wi|3-Myrgingernes  Land,  Danpar  = Dnjepr, 
Harfa5afj9ll  = Karpaterne,  Dylgja,  Jassafjældene,  Ernar  beråb 
etc.  Vi  noterer  nogle  ejendommelige  Tilfælde  af  Venden-op- 
og-ned  paa  Navneleddene.  Myrk-vibr  i Herv.  og  Angantyr- 
kvadet  er  = WiJ)-Myrginger  i Vidsid;  her  er  Myrk-vi5r  sik- 
kert det  oprindelige,  da  det  støttes  ved  den  gotiske  Form 
Miriquidui  = Erzgebirge  i tysk  Overlevering,  jfr.  Thietmar, 
Mon.  Germ.  SS.  V 807.  Ved  Siden  af  Landeværnsmanden 
Ormarr,  som  er  den  direkte  Fortsættelse  af  Vidsids  Wyrm- 
here,  staar  hans  Fosterdatter  Hervpr,  som  er  dannet  ved  at 
vende  Navnet  om.  Den  samme  Omskabelse  fra  Hankøn  til 
Hunkøn  iagttager  vi  ved  Heidreks  Hustru  Sifka  = Hea- 
{)orics  Sidemand  Sifeca  i Vidsid.  De  to  Tilfælde  af  Mænds 
Omskabelse  til  Kvinder  er  interessante  Exempler  paa,  hvor- 
dan Kvindemotivet,  der  fuldstændig  savnedes  i Grundlaget 
for  Vidsidsamlingen,  efterhaanden  breder  sig  mere  og  mere. 

Efter  Hunnerkampens  Slutning  bliver  Personen  Rand- 
vér  løst  paahægtet  = Rondhere  i Vidsid  123.  Langfeb- 
gatal  kender  paa  tilsvarende  Plads  ogsaa  Faderen  Rabbarbr 
= Sidemanden  Rædhere  i Vidsid. 

Randvérs  Moder  Alfhild,  Ivar  Vidfadmes  Datter  og  til- 
lige Moder  til  Harald  Hildetand,  har  ikke  nogen  direkte 
Model  i det  paagældende  St}dvke  af  Vidsid,  men  vi  maa 
som  sagt  forudsætte,  at  der  fandtes  en  fyldigere  Version, 
hvor  Ealhhild  markerede  Slutningen  ligesaa  vel  som  Ind- 
ledningen. 

Ved  de  nøjere  Enkeltheder  af  Sagnet  om  Hunnerkampen 
skal  jeg  ikke  opholde  mig,  da  jeg  har  drøftet  dem  udførlig 

i min  Afhandling  »Angantyrkvadets  Geografi«  i »Arkiv  f. 
nord,  lil.«  XXI  30  ff. ; jfr.  Much  i »Zeitschrift  f.  deutsches 
altertum«  (1888);  Heusler  i »Reallexikon  der  germ.  Alter- 
tumskunde«,  Art.  »Hunnenschlacht« ; Singer  i »Beitrage  zur 
Geschichte  der  deutschen  Sprache  und  Litteratur«  Bd.  50 
(1926)  153. 


Angantyrkvadets  Indledningsstrofe. 

Som  Parttext  i Hervararsaga  forekommer  et  Kvad  i 
Eddastil,  omhandlende  Hunnerkampen.  Det  indledes  med 
en  kort,  sammentrængt  Fyrsteliste. 


Vidsid. 

Ætla  weold  Hunum, 

Eormanric  Gotum  18. 

Casere  Creacum  20,  Deniim  28, 
Wald  30. 

Ongendfeow  31. 

Ongle;  Alewih.  .manna  modgast 
35,  36. 

Heaforic,  Hlipe  116. 


Angantyrkvadet. 

Ar  kvaOu  Humla  Hunum  ra5a, 
Gizurr  Gautum,  Gotum  Anganty, 
Valdar  D^num,  en  V^lum  Kiar, 

Alrek  enn  frækni  enskri  pjoSu. 
..Hl^Or..,  HeiSreks  arfi. 


Ved  første  Øjekast  synes  Forskellen  mellem  de  to  Rem- 
ser ret  væsentlig,  men  ved  nøjere  Eftersyn  vil  det  hurtig 
skønnes,  at  den  ene  er  Afkom  af  den  anden. 

Der  savnes  Spor  af  Topfiguren  Ealhhild;  dvs.  Texten 
udtrykker  paa  dette  Punkt  et  Stade,  der  ligger  forud  for 
Kvindemotivets  Indførelse.  Længere  nede  i Kvadet  dukker 
der  ganske  vist  et  Kvindemotiv  op  med  Fortællingen  om 
Hervors  Fald  i Kampen  mod  Hunnerne;  det  spiller  dog 
ikke  nogen  større  Rolle,  og  vi  har  ovenfor  seet,  at  Kvinden 
Hervor  er  en  sekundær  Udspaltning  udfra  den  mandlige 
Grænseforsvarer  Wyrmhere. 

Det  følger  af  sig  selv,  at  Hervararsagas  Hovedpersoner 
har  faaet  deres  Navne  indført  istedenfor  dem,  der  stod  i 
Vidsid:  Humle  for  Ætla,  Angantyr  o:  Romeren  A(g)étius, 
Aequantius,  for  Eormanric,  — hvad  der  iøvrigt  kun  delvis 
medfører  et  virkeligt  Personskifte,  da  Humle,  fransk  Hum- 

hers,  er  et  velkendt  vesterlandsk  Kendingsnavn  for  Ætla^ 
Attila,  i Sagnet  om  Kampen  paa  de  catalauniske  Marker. 
Derimod  er  der  af  det  oprindelige  Remsestof  blevet  staaende 
en  Del  Handlingen  uvedkommende  Navne,  og  det  er  dem, 
der  sætter  os  istand  til  at  paapege  Afledningsforholdet.  Vel 
er  de  mere  eller  mindre  radbrækkede,  og  der  er  foretaget 
helt  vilkaarlige  Ombytninger  og  Udeladelser;  men  alligevel 
er  Identiteten  umiskendelig.  Casere  gengives  ved  Kiar,  som 
vi  ogsaa  træffer  f.  Ex.  i Vølundkvidens  Indledningsprosa; 
det  er  det  velkendte  Herskernavn  »Kejser«.  At  det  tilhørende 
Folk  Grækere  er  ombyttet  med  Vælske,  gør  intet,  da  de 
to  Folkenavne  politisk  danner  en  Enhed.  Danerne,  som 
følger  efter  Kejsers  Folk  er  ved  Udskydning  af  nogle  Led 
bleven  kædet  sammen  med  den  uvedkommende  Fyrste  Wald, 
hvis  Navn  forlænges  til  Valdar.  Endelig  er  Riget  Angel 
blevet  skilt  fra  Offa  og  knyttet  til  hans  Nabo,  Danekongen 
Alewih  den  modige,  der  nu  fremtræder  som  Alrekr  enn 
frækni. 

Hermed  er  den  nye  Text  færdig.  Det  er  et  typisk  Exem- 
pel  paa  Remseforplantelse,  endnu  holdende  sig  indenfor 
den  gamle  historisk-episke  Plan,  men  dog  med  stærk  For- 
skydning af  Navneformerne. 


Sagnet  om  Alof  og  Adils. 


Texten  meddeles  af  Snorre  i Ynglinga  Saga  c.  32.  Der 
lader  sig  iagttage  følgende  Parallel. 


V i d s i d. 

Ealhhild 

er  Dronning  i et  Land,  der  i 
senere  nordisk  Overlevering  bli- 
ver til  Saxland. 

Hun  er  oldengelsk  Overleverings 
eneste  navnkundige  Dronning  i 
»Saxland«. 


Snorre. 

Alof  hin  rika  (Navnet  radbræk- 
ket) er  Dronning  i Saxland. 

Hun  er  norsk  Overleverings 
eneste  navnkundige  Dronning  i 
Saxland. 

Hendes  Folk  kan  ikke  være  ægte 
Saxer,  da  disse  som  Republi- 
kanere ingen  Dronninger  havde. 

Vidsid. 

Hendes  Folk,  Myrgingerne, 
maatte  i yngre  nordisk  Over- 
levering, da  dette  Navn  glemtes, 
blive  til  Saxer. 

Hun  nævnes  i Forbindelse  med 
en  Kong  Éadgils. 

Deres  Forbindelse  ytrer  sig  i 
begges  Husbondforhold  til  en 
myrgingiskTjenestemandVidsid. 

Vidsid  er  vidtrejst  og  kan  for- 
tælle meget.  Han  gæster  som 
Sanger  først  Sveakongen,  der- 
næst Danekongen  og  siden  »den 
vrede  Troskabsbryder«  (Erman- 
rik). 

Ealhhild  opsøger  Troskabsbry- 
deren og  vender  hjem  igen. 

Den  kostbare  Guldring,  som  Vid- 
sid har  faaet  af  Troskabsbry- 
deren, giver  han  til  sin  Husbond 
Éadgils  efter  sin  Tilbagekomst. 


Sn  orr  e. 

Hendes  Folk,  Saxerne,  er  altsaa 
et  yngre  nordisk  Substitut  for  et 
ældre  Stammenavn  (=  Myrgin- 
gerne). 

Hun  nævnes  i Forbindelse  med 
en  KongAdils  (lydret  = Éadgils). 

Deres  Forbindelse  ytrer  sig  i 
begges  Husbondforhold  til  en 
saxisk  Tjenestekvinde  Yrsa. 

Yrsa  er  viis  og  veltalende  (»vitr 
ok  vel  ordum  farin  ok  allra  hluta 
velkunnandi«).  Hun  bliver  Dron- 
ning først  hos  Sveakongen,  der- 
næst hos  Danekongen,  en  stor 
Kvindeforfører  (Helge,  som  hav- 
de avlet  hende  med  Alof). 

Alof  opsøger  sin  Forfører,  (røber 
Yrsas  Byrd),  ogvender  hjem  igen. 

Det  Ægteskabsbaand,  Yrsa  har 
indgaaet  med  sin  Moders  For- 
fører, løser  hun,  og  hun  vender 
tilbage  til  sin  forrige  Husbond, 
Adils. 


Udgangspunktet  i Vidsid  til  den  mærkelige  oldnorske 
Roman  er  unægtelig  spinkelt,  men  Navnene  og  de  etnisk- 
geografiske Rangmærker  lader  dog  ingen  Tvivl  om  Identi- 
teten. Den  halvkvædede  Vise  er  altsaa  blevet  spundet 
videre  af  Nordboerne.  Romanens  mest  spændende  Punkt, 
Helges  Blodskamsforhold  til  hans  og  Ålofs  Datter  Yrsa, 
skyldes  sikkert  Samblanding  med  den  nordiske  Myte  om 
Hølge  og  Thorgerd  Hølgabrud;  se  herom  »Hjemligt  Heden- 
skab« 176  og  186.  Hos  Saxe  erstattes  Ålof  af  den  vold- 
tagne Thora  (Kæleform  for  Thorgerd),  og  Helges  Blodskam 
med  Datteren  gøres  til  en  Følge  af  Thoras  djævelske  Hævn- 
plan mod  Forføreren.  Dette  Motiv  kommer  ikke  frem  i 
Snorres  korte  Uddrag  af  Romanen,  men  kan  jo  godt  have 
været  tilstede  i den  Sagnkilde,  han  fulgte.  Det  stemmer 

ialfald  med  den  Udvikling,  -som  Ealhhilds  Karakter  har 
faaet  i Saxes  forskellige  Ulvilda-Skikkelser. 

En  anden  Variant  af  Romanen  har  vi  i Hervararsaga, 
hvor  Alf  hild  bortføres  af  den  danske  Helt  Starkad,  — det 
vil  vel  sige  vold  tages  af  ham  — , og  skænker  ham  Datteren 
Baughild;  Ordleddet  baugr  »Ring«  minder  endnu  om  den 
Ring,  som  Troskabsbryderen  skænker  Yidsid. 

Alof-Sagnet  staar  hos  Snorre  uden  Tilknytning  til  andre 
Vidsid-Reflexer.  Det  er  en  i sig  selv  afsluttet  Episode.  Den 
er  udsprungen  af  Ealhhilds  paafaldende  Fremhævelse  i 
Grundtexten  og  dens  Mystik  skyldes  den  halvkvædede  Form, 
hvorunder  Meddelelserne  om  hende  gives.  Interessant  er 
og  bliver  den  som  Vidnesbyrd  om,  hvordan  det  af  Vidsid- 
samleren indførte  epokegørende  Kvindemotiv  vedblev  at 
tage  Sindene  fangne. 

Kålfsvisa  og  Snorres  Søkongeliste. 

I »Skåldskaparmal«  c.  66  citerer  Snorre  Rytterlisten 
Kålfsvisa,  som  hører  til  de  iøjnefaldende  Vidsidreflexer; 
Digteren  Kalf  er  ikke  ellers  kendt. 

Vidsid.  Kålfsvisa. 

Ætla  weold  Hunum  Atli  (rei6)  Glaiimi 

Gotiim  ....  Gifica 

Hagena  Holmr3"gum.  .Glommum  Hpgni  Hglkvi 
Fin  Folcwalding  . . ....  Fglkvi 

Sigeliere.  Gunnarr  Gota,  enn  Grana  Si- 

gn r5r. 

Tilfældet  er  et  typisk  Exempel  paa  Remsestoffets  me- 
kaniske Viderevæxt.  Vidsids  »weold«  (»regerede«)  har  været 
oversat  til  oldn.  »réS«,  som  i østnordisk  Sprogform  faldt 
sammen  med  oldn.  »reiS«  (»red.«).  Ad  denne  lydmeka- 
niske Vej  blev  F}Tsternes  oprindelig  menneskelige  Under- 
saatter  forvandlede  til  deres  Rideheste. 

Den  oprindelige  Vidsidrækkefølge  er  i nogle  Tilfælde 
fastholdt,  i andre  Tilfælde  noget  omkalfatret.  Hunnerkongen 
Atla  staar  urokkelig  paa  sin  Førsteplads,  men  hans  Hest 

Glaum  stammer  fra  Hedins  Folk  Glommerne,  der  har 
hjemme  længere  nede  i Rækken.  Høgne  kan  siges  at  have 
holdt  sin  Plads.  Hans  Hest  med  det  noget  radbrækkede 
Navn  H9lkv-  er  opstaaet  af  Holmrygerne  ved  at  sammen- 
rimes  med  en  Radbrækning  af  Friserkongen  Finns  Slægts- 
navn Folcwalding.  Goterne  er  fra  første  Linje  flyttede  hen 
til  sidste,  og  sammen  med  deres  Opnævner-Hest  G o te 
ogsaa  dens  Rytter  Bnrgunderkongen.  Istedenfor  den  ældste 
episk  kendte  Burgunderkonge  Gitica  indsættes  hans  Efter- 
følger Gunnar.  Sammen  med  ham  optræder  den  kendte 
Vølsung  Sigurd  Fafnesbane,  der  afløser  Vidsids  Danekonge 
Sigehere.  Det  er  Sigurd,  der  har  trukket  Gunnar  hen  til 
Slutningslinjen,  for  de  to  danner  jo  et  kendt  Navnepar  fra 
Nibelungsagnet. 

I »Skåldskaparmål«  c.  84  sammenstiller  Snorre  en  Sø- 
kongeliste,  som  atter  og  atter  giver  Genklang  af  Vidsid- 
remsen. 


V i d s i d. 

1.  Ætla 

Becca  Baningum  (zl^Bain-) 
Hagena  . . Glommum 
. . Myrgingum, . . Hundingum 
Helm. 


Snorre. 

Atli,  ....  Glammi, 
Beiti,  . . Beimiini 
H9gni  . . 

Mysingr,  Hundingr 
Hjalmar. 


H.  Ætla  weold  Hunum,  -ric 
Gotum 
Bu  . . Gifica 

Hnæf,  Hocingum,  Helm 
Sæfer5  . . Herefarena. 


Gautrekr  ok  Hiinn 

Gjuki,  Bu61i 
Homarr,  Hnefi 
Hyrvi,  Syrvi. 


De  to  Stumper  er  typiske  Exempler  paa  forskelligt, 
mekanisk  Udpluk  af  samme  Grundremse. 


Slutning. 

Vi  har  ovenfor  seet,  hvorledes  Folkestamtavlen  over 
Mands  Sønner  fra  førkristelig  Tid  forplanter  sig  videre  til 
Frankerne  i Tiden  efter  Folkevandringen;  hvorledes  den 
genspejles  i Vidsidkvadets  Rejseskildring,  sammenkædes  med 

en  Liste  over  europæiske  Fyrster  og  Folk  og  en  "Liste  over 
Goterkongen  Ermanriks  Hirdmænd ; hvorledes  den  kvindelige 
Topfigur  Ealhhild  indføres  til  at  holde  sammen  paa  denne 
Bunke  hidtil  rent  maskuline  Remser;  hvorledes  Vidsids 
Fyrsteliste  omstøbes  til  en  Fyrstestamtavle  og  udvides  ved 
Tilføjelse  af  Personer  som  Kong  Skjold;  hvorledes  Vidsid 
atter  paa  nordisk  Grund  genspejles  i talrige  Sagn,  om  Alvilda 
og  Skjold,  om  Ulvilda  og  Frode  (2  Udgaver),  om  Alvilda 
og  Frode  Fredegod,  om  Alfhild  og  Angantyrs  Æt,  om  Ålof  og 
Adils,  samt— uden  den  kvindelige  Topfigur — i Hadingsagaen, 
i Angantyrkvadets  Indledningsstrofe,  i Kålfsvisa  og  i Snorres 
Søkongeliste;  endelig,  hvordan  et  Udvalg  af  disse  Sagn  (efter 
den  udvidede  Vidsid-Redaktion)  hægtes  sammen  i Tilslut- 
ning til  Vidsids  Grundstamme,  spændende  fra  Skjold  til 
Jarmerik,  og  saaledes  former  sig  til  det  navnkundige  lite- 
rære Dokument,  der  hedder:  den  danske  Kongerække. 

Det  er  en  sammenhængende  literær  Traad  paa  det  meste 
af  halvandettusend  Aar.  Ingen  Traad  i gottonsk  Literatur- 
historie  kan  siges  at  gaa  længere  tilbage.  Ganske  vist  er 
den,  maalt  med  Nutidsforestillinger,  af  inferiør  literær  Værdi. 
Men  alligevel  har  den  sin  store  Interesse,  fordi  den  hjælper 
os  til  at  forstaa  Tilblivelsen  af  et  saa  vigtigt  og  folkekendt 
Produkt  som  den  danske  Kongerække. 

